Қўшиб олиш шаклидаги қайта ташкил этишда бир ёки бир нечта корхоналар бошқа корхонага қўшилган ҳолда алоҳида юридик шахс сифатида мавжуд бўлишни тўхтатадилар. Ушбу бошқа корхонага ўз фаолиятини тугатган юридик шахсларнинг барча ҳуқуқ ва мажбуриятлари ўтказилади (ФК 50-м.; 23-сон БҲМС 5-б., АВ рўйхат рақами 1484, 27.06.2005 й.).\nКомпаниянинг қайта ташкил этилиши таъсисчилар қарори билан ёки таъсис ҳужжатлари билан бунга ваколатли бўлган орган қарори билан амалга оширилади. Корхона унга бошқа корхонани қўшиб олиш шаклида қайта ташкил этилганида қўшиб олинган корхонанинг фаолияти тугатилгани ҳақидаги ёзув юридик шахсларнинг ягона давлат реестрига киритилган пайтдан бошлаб бу корхона қайта ташкил этилган ҳисобланади (ФК 49-м.; 23-сон БҲМС 8-б.),\nҚўшиб олиш шаклида қайта ташкил этишда ҳаракатлар кетма-кетлиги\nКим содир этади\nКалендарь графиги мисоли\nҚўшиб олиш тўғрисида қарор қабул қилиниши\nМулкдорларнинг қарори бўйича\nМанфаатдор шахсларни қайта ташкил этиш бошланиши тўғрисида хабар қилиш\nҚайта ташкил этишда иштирок этадиган ҳар бир корхона\nҚайта ташкил этилаётган корхоналарнинг сўнггиси қарор қабул қилган санадан бошлаб 30 кун давомида\nОАВда ёки ягона давлат интерактив давлат хизматлари порталида қайта ташкил этиш бошланганлиги тўғрисида хабарни жойлаштириш\nМол-мулклар ва мажбуриятлар\nҲар бир қўшиб олинаётган корхона\nТопшириш далолатомасини тузишдан олдин\n3.12.2020 й. – 29.12.2020 й.\nЯкуний молиявий ва солиқ ҳисоботини тайёрлаш\nТадбиркорлик субъектлари ягона давлат реестрига қўшиб олинаётган корхоналар фаолияти тугатилганлиги тўғрисида ёзув киритилгунга қадар\n24.12.2020 й. – 29.12.2020 й.\nТопшириш далолатномаларини тайёрлаш\nҲисобот тузиш якунлари бўйича\nҚўшиб олиш тўғрисида шартномани ва ҳуқуқий вориснинг янги таъсис ҳужжатларини тайёрлаш\nҚайта ташкил этишда иштирок этаётган барча корхоналар\nАввалги босқичлар билан параллел равишда\nДекабрь ойи давомида\nҚўшиб олиш тўғрисидаги шартнома ва топшириш далолатномаларини тасдиқлаш\nҚўшиб олиш тўғрисидаги шартнома ва топшириш далолатномалари тайёрлангандан сўнг\nҚўшиб олиш тўғрисидаги шартномани ва топшириш далолатномаларини тасдиқлаш бўйича биргаликдаги йиғилишни ўтказиш\nҚўшиб олиш тўғрисидаги шартномада белгиланади\nҚўшиб олишни рўйхатдан ўтказиш\nҲуқуқий ворис бўлган корхонанинг ижро этувчи органи\nБиргаликдаги йиғилиш ўтказилган санадан бошлаб 30 кун давомида\nҲуқуқий ворис бўлган корхонанинг қўшиб олинаётган корхоналарнинг молиявий ҳисоботлари кўрсаткичларини ҳисобга олган ҳолда молиявий ҳисоботини шакллантириш\nҲуқуқий ворис бўлган корхонанинг бухгалтерияси\nҚўшиб олиш рўйхатдан ўтказилгандан сўнг\n2.01.2021 й.дан бошлаб\nҚўшиб олиш шаклида қайта ташкил этишни ўтказиш учун қандай ҳаракатларни амалга ошириш керак\n1. Қўшиб олиш шаклида қайта ташкил этиш тўғрисида қарор қабул қилинг\nҚўшиб олишда иштирок этаётган ҳар бир корхонанинг иштирокчилари (акциядорлари) йиғилиш ўтказадилар ва қўшиб олиш шаклидаги қайта ташкил этиш тўғрисида қарор қабул қиладилар («Масъулияти чекланган ҳамда қўшимча масъулиятли жамиятлар тўғрисида»ги Қонун 51-м.; «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонун 94-м.). Қарор йиғилиш баённомасида қайд этилади. Ягона иштирокчиси бўлган жамиятда қарорни ушбу иштирокчи якка тартибда қабул қилади. Таъсисчилар қарорида қуйидагиларни назарда тутинг:\n● инвентаризация ўтказиш муддатлари;\n● ҳуқуқий ворисга берилаётган мол-мулкни баҳолаш усули;\n● соф фойдани тақсимлаш тартиби;\n● ҳуқуқий вориснинг устав капиталини шакллантириш тартиби ва миқдори.\nАЖ учун – қўшиб олинаётган корхоналар акцияларининг қўшиб олаётган корхона акцияларига конвертация қилиш тартиби (23-сон БҲМС 7-б.).\n2. Манфаатдор шахсларни қайта ташкил этиш тўғрисида хабардор қилинг\nҚўшиб олинаётган корхоналарнинг сўнггиси қарор қабул қилинган санадан бошлаб 30 кун давомида уларнинг ҳар бири ўзаро ҳисоб-китоблар мавжуд бўлган контрагентларни қайта ташкил этиш бошланганлиги ҳақида огоҳлантириши лозим (ФК 52-м.; 23-сон БҲМС 10-б. «г» к. б.).\nКонтрагентлар билан ҳисоб-китобларни, шунингдек ҳисоботни тақдим қиладиган ташкилотлар (ДСИ, жамғармалар) билан солиштиришни амалга оширинг. Солиштириш якунлари бўйича эса ўзаро ҳисоб-китоб солиштириш далолатномасини тузинг.\nБундан ташқари, қайта ташкил этиш бошланганлиги тўғрисида хабар жойлаштиринг. Буни қуйидагича қилиш мумкин:\n● босма ОАВда ёки интернет–ОАВда;\n● ягона интерактив давлат хизматлари порталида (my.gov.uz).\nКредиторлар уларни огоҳлантирилган ёки эълон жойлаштирилган санадан 30 кун давомида қуйидагиларни талаб қилишлари мумкин:\n● мажбуриятларни тугатишни ёки муддатидан олдин бажарилишини;\n● зарарларни қоплашни (ФК 52-м.; МЧЖ тўғрисидаги Қонун 49-м., АЖ тўғрисидаги Қонун 92-м.).\n3. Инвентаризация ўтказинг\nҲуқуқий ворисга бериладиган активлар ва мажбуриятлар рўйхатини белгилашдан олдин инвентаризация ўтказинг. Уни қўшиб олинаётган корхоналарнинг ҳар бири ўтказиши лозим.\nИнвентаризация ўтказиш муддатларини таъсисчилар қайта ташкил этиш тўғрисидаги қарорда белгилайдилар.\nИнвентаризация – мажбурий босқич (19-сон БҲМС 1.5-б., АВ рўйхат рақами 833, 2.11.1999 й.). У ялпи ҳолда бўлиши керак, яъни барча мол-мулкни, дебитор ва кредитор қарздорликни текшириш зарур.\nИнвентаризация жараёнида ҳуқуқни ўрнатувчи ҳужжатларни, масалан, алоҳида кўчмас мулк объектларига мулк ҳуқуқини ва номоддий активлардан фойдаланиш ҳуқуқини тасдиқловчи ҳужжатларни текширинг.\nАгар инвентаризация маълумотлари билан бухгалтерия ҳисоби маълумотларида тафовутлар аниқланса бухгалтерия ҳисобига зарур бўлган тузатишларни киритинг (19-сон БҲМС 5-бўлим).\nИнвентаризация натижаларини топшириладиган мол-мулклар ва мажбуриятлар (инвентаризация рўйхатлари, далолатномалари) қисмида топшириш далолатномасига илова қилинг.\n4. Қўшиб олинаётган корхоналарнинг якуний молиявий ҳисоботини тайёрланг\nҚўшиб олиш шаклида қайта ташкил этишда якуний молиявий ҳисоботни фақат қўшиб олинаётган корхоналар тузадилар. Ҳар бир қўшиб олинаётган корхонанинг фаолияти юридик шахслар ягона давлат реестрига унинг фаолияти тугатилганлиги тўғрисидаги ёзув киритилгунига қадар давом этади. Бу пайтга қадар операциялар ҳисобини одатий тартибда юритинг. Ушбу операциялар якуний ҳисоботни тузишда ҳисобга олинади. Қайта ташкил этиш билан боғлиқ харажатларни бухгалтерия ҳисобида бошқа операцион харажатлар сифатида акс эттиринг (23-сон БҲМС 19, 24, 38-б.).\nМасалан, шу вақт давомида корхона қуйидагиларни қила олади:\n● товарларни ёки тайёр маҳсулотни реализация қилиши;\n● етказиб берувчиларга маблағларни ўтказиши;\n● харидорлардан тўловларни қабул қилиши;\n● ходимларга иш ҳақини ҳисоблаши ва тўлаб бериши;\n● бюджетга солиқлар ва бадалларни ўтказиши;\n● қайта ташкил этиш билан боғлиқ харажатларни амалга ошириш (масалан, ҳужжатларни расмийлаштириш бўйича хизматларга тўловларни);\n● АВ ва НМА бўйича амортизация ҳисоблаш.\nҚўшиб олинаётган корхоналарда АВ ва НМА бўйича амортизацияни уларнинг фаолиятлари тугайдиган ойга қадар ҳисобланг\nМисол. Қайта ташкил этиш бўйича харажатларнинг ҳисобда акс эттирилиши\nҚўшиб олиш тўғрисида қарор қабул қилингандан сўнг қайта ташкил этилаётган корхона қайта ташкил этиш бўйича қуйидаги харажатларни амалга оширди:\n● ОАВда қайта ташкил этиш тўғрисида эълонни жойлаштириш;\n● кредиторларни огоҳлантириш билан боғлиқ почта харажатлари;\n● ҳужжатларни тайёрлаш бўйича хизматларга тўлов.\nУшбу харажатларни 9430-«Бошқа операцион харажатлар» счётида акс эттиринг.\nМолиявий ҳисоботни тайёрлашда актив ва мажбуриятлар ҳуқуқий ворисга қандай баҳода берилиши муҳим. Баҳолаш тартиби таъсисчилар қарори билан аниқланади. Ҳар хил турдаги активлар учун баҳолаш усуллари қуйидагилар бўлиши мумкин (23-сон БҲМСга илова).\nҚўлланадиган баҳолаш усуллари\nРежа, норматив қиймат\nЎз ишлаб чиқариш ярим тайёр маҳсулотлари\nИшлаб чиқаришдаги нуқсонлар\nЮклаб жўнатилган товарлар\nНақд пул маблағлари\nБанк ҳисобрақамларидаги пул маблағлари\nКелгуси давр харажатлари ва кечиктирилган харажатлар\nЎтказилаётган активларни баҳолашда юзага келган қийматдаги барча тафовутларни бошқа даромадлар ёки харажатлар ҳисоби счётларида акс эттиринг (23-сон БҲМС 25-б.).\nМисол. Товарларни қўшимча баҳолашни ҳисобда акс эттириш\nТаъсисчилар товарларни ҳақиқий баҳосидан 10 млн сўмга юқори бўлган бозор қиймати бўйича баҳолаш ҳақида қарор қабул қилишди.\nТоварларни бозор қийматигача қўшимча баҳоланишини бухгалтерия ҳисобида қуйидагича акс эттиринг:\nТоварларни қўшимча баҳолаш\nМисол. Товарларни арзонлаштирилиши ҳисобда акс эттирилиши\nТаъсисчилар товарларни баланс қийматидан 10 млн сўмга паст бўлган бозор қиймати бўйича баҳолаш ҳақида қарор қабул қилдилар.\nТоварларнинг бозор қийматигача арзонлаштирилишини бухгалтерия ҳисобида қуйидагича акс эттиринг:\nМажбуриятлар инвентаризация натижалари бўйича бухгалтерия ҳисобида акс эттирилган суммада берилади. Бунда қайта ташкил этиш муносабати билан кредиторларга қопланиши керак бўлган зарарларни ҳисобга олинг (23-сон БҲМС 17-б.).\nҲуқуқий ворис бўлган корхонага қайта ташкил этишда активлар ва мажбуриятларни бериш реализация ҳисобланмайди ва уларнинг чиқиб кетиши сифатида қаралмайди (СК 238-м. 3-қ.; 23-сон БҲМС 23-б.).\nЯкуний молиявий ҳисоботни тузгунга қадар даромадлар ва харажатлар ҳисоби счётларини ёпинг. Соф фойдани таъсисчиларнинг қайта ташкил этиш тўғрисидаги қарори билан белгиланган мақсадларга йўналтиринг (23-сон БҲМС 36-б.).\nЯкуний молиявий ҳисобот йиллик молиявий ҳисобот учун назарда тутилган ҳажмда тузилади:\n● бухгалтерия баланси – 1-сонли шакл;\n● молиявий натижалар тўғрисидаги ҳисобот – 2-сонли шакл;\n● пул оқимлари тўғрисидаги ҳисобот 4-сонли шакл;\n● хусусий капитал тўғрисидаги ҳисобот 5-сонли шакл.\nКичик корхона ва микрофирмалар бухгалтерия баланси – 1-сонли шакл ва молиявий натижалар тўғрисидаги ҳисобот – 2-сонли шаклдан иборат бўлган молиявий ҳисоботни тайёрлайдилар.\nМолиявий ҳисоботга тушунтириш хатини илова қилинг (Қоидалар 2, 4, 5-б., 7-илова, АВ рўйхат рақами 1209, 24.01.2003 й.).\nТушунтиришларда қуйидагиларни кўрсатинг:\n● қайта ташкил этишни ўтказишнинг асосини (таъсисчиларнинг қарори);\n● қайта ташкил этишда иштирок этаётган корхоналар, шунингдек ҳуқуқий ворислар тўғрисидаги маълумотлар;\n● қайта ташкил этиш билан боғлиқ бўлган харажатлар миқдори;\n● қайта ташкил этиш билан боғлиқ бўлган бошқа воқеалар.\nҲисоботни эса ҳисобот йили бошидан Тадбиркорлик субъектлари ягона давлат реестрига қўшиб олинаётган корхонанинг фаолияти тугатилганлиги тўғрисидаги ёзув киритилгунга қадар бўлган давр учун тузилади.\nАгар молиявий ҳисобот ва топшириш далолатномаси тузилган санадан Тадбиркорлик субъектлари ягона давлат реестрига корхонанинг фаолияти тугатилганлиги тўғрисида ёзув киритилгунга қадар яна қандайдир операциялар бўлган бўлса, улар ҳам ҳисобда акс эттирилади. Ушбу ўзгартиришлар тўғрисидаги маълумотни якуний молиявий ҳисоботга тушунтириш хатида ёки топшириш далолатномасига аниқлаштиришларда кўрсатинг.\nҲуқуқий ворис бўлган корхонада унга бошқа корхонани қўшиб олиш жараёнида жорий фаолият давом этади. Даромадлар ва харажатлар ҳисоби счётлари ёпилмайди. Қўшиб олинаётган корхонанинг фаолияти тугатилганлиги давлат рўйхатидан ўтказиш санасига якуний молиявий ҳисобот шакллантирилмайди. Фақатгина актив ва мажбуриятларнинг ҳажми ўзгаради (23-сон БҲМС 37-б.).\nЯкуний солиқ ҳисоботи солиқ даври бошидан қайта ташкил этиш якунланган кунга қадар тузилади (СК 73-м. 7-қ.).\n5. Қўшиб олиш тўғрисидаги шартнома ва топшириш далолатномаларини тайёрланг ва тасдиқланг\nҚўшиб олиш тўғрисидаги шартномага қуйидаги қоидаларни киритинг:\n● шартнома томонлари тўғрисидаги маълумотни (қўшиб олиш шаклидаги қайта ташкил этишда иштирок этаётган жамиятларнинг номлари, жамият номидан ҳаракат қилувчи ваколатли шахс тўғрисида маълумотлар, шахсда ушбу ваколатларнинг пайдо бўлиш асослари);\n● қўшиб олиш тартиби ва шартлари.\nҚўшиб олиш шартлари ҳуқуқий вориснинг таъсис ҳужжатларига киритиш зарур бўлган ўзгартиришларни белгилайди:\n● ҳуқуқий вориснинг иштирокчилари тўғрисидаги маълумотни;\n● ҳуқуқий вориснинг қайта ташкил этилаётган жамиятларнинг устав капиталидан фарқ қилиши мумкин бўлган устав капитали миқдорини;\n● ҳуқуқий вориснинг бошқарув органларини;\n● ҳуқуқий вориснинг тафтиш комиссияси (тафтишчи) ва аудитори тўғрисидаги маълумотни;\n● ҳар бир жамиятнинг устав капиталидаги улушларни (акцияларни) ҳуқуқий ворисларнинг устав капиталидаги (акциялари) улушига айирбошлаш тартибини;\n● ҳуқуқий вориснинг ижро органлари сайланадиган биргаликдаги умумий йиғилишининг ўтказиш муддатлари ва тартиби;\n● томонларнинг жавобгарлиги;\n● ҳуқуқий ворислик.\nҚайта ташкил этиш жараёни якунлангандан сўнг бошқа корхоналар келиб қўшилаётган жамият уларнинг барча ҳуқуқ ва мажбуриятлари бўйича ҳуқуқий ворисига айланади.\nТопшириш далолатномаси қандай тузилади\nТопшириш далолатномасида қуйидагиларни акс эттиринг:\n● ҳуқуқий ворисга бериладиган ҳужжатлар рўйхати;\n● якуний молиявий ҳисобот бўйича маълумотлар;\n● қўшиб олинаётган корхонанинг барча кредиторлари ва қарздорларига нисбатан ҳуқуқий ворисга ҳуқуқ ва мажбуриятларни бериш тўғрисида тасдиқнома.\nТопшириш далолатномасига қуйидаги иловаларни киритинг:\n● активлар ва мажбуриятларнинг уларни топширишдан олдинги охирги ҳисобот санасидаги баҳосини акс эттирган ҳолда молиявий ҳисоботни;\n● қўшиб олинаётган корхонанинг актив ва мажбуриятларининг инвентаризация далолатномалари (хатлов ҳужжатлари);\n● моддий ва номоддий активлар бўйича бирламчи ҳужжатлар (асосий воситалар, номоддий активлар, товар-моддий захиралар ва бошқаларни қабул қилиш-топшириш далолатномалари (юкхатлари)), корхоналарни қайта ташкил этишда қабул қилиб-топшириладиган бошқа активларнинг рўйхатлари (хатлов ҳужжатлари);\n● кредиторлик ва дебиторлик қарздорликлари расшифровкаси;\n● кредитор ва дебиторларни ҳуқуқий ворисга шартномалар бўйича мол-мулк ва мажбуриятларнинг ўтказилганлиги тўғрисида ёзма хабардор қилинганлиги тўғрисидаги маълумотни;\n● бюджет, давлат мақсадли жамғармалари билан ҳисоб-китоблар ва бошқалар (23-сон БҲМС 10-б).\nБир сўз билан айтганда, қўшиб олинаётган корхона сақлаш муддати тугамаган барча ҳужжатларни топшириш далолатномаси бўйича бериши лозим. Қўшиб олнинаётган корхоналарнинг ҳисоб ҳужжатларини кейинги сақлаш бўйича мажбуриятлар ҳуқуқий ворисга юклатилади (СК 79-м. 2-қ.),\nҚўшиб олинаётган корхона фақатгина бухгалтерия ҳисоби счётлари бўйича маълумотларни эмас, ҳуқуқ ва мажбуриятлар тўғрисидаги маълумотни бериши лозим. Бу барча кредиторлар ва дебиторлар, шу жумладан тарафлар низолашаётган мажбуриятларига тааллуқли бўлади (ФК 51-м. 23-сон БҲМС 11-б.).\nКредиторлар билан ишлаш, қўшиб олиш тўғрисидаги шартномани тайёрлаш якунлари бўйича ҳар бир қайта ташкил этилаётган корхона иштирокчилар умумий йиғилишини ўтказади, унда қўшиб олиш тўғрисидаги шартнома тасдиқланади. Қўшиб олинаётган корхоналар умумий йиғилишда топшириш далолатномаларини ҳам тасдиқлайдилар (МЧЖ тўғрисидаги Қонун 51-м., АЖ тўғрисидаги Қонун 94-м.).\n6. Қайта ташкил этилаётган корхоналар иштирокчиларининг биргаликдаги йиғилишини ўтказинг\nҚайта ташкил этилаётган ҳар бир корхона иштирокчиларининг йиғилиши ўтказилгандан сўнг уларнинг барча иштирокчиларининг биргаликдаги йиғилиши ўтказилади.\nУни ўтказиш муддатлари ва овоз бериш тартиби қўшиб олиш тўғрисидаги шартномада белгиланади.\nМазкур йиғилишда топшириш далолатномалари, таъсис ҳужжатлари тасдиқланади ва ҳуқуқий вориснинг ижро этувчи органи, кузатув кенгаши сайланади.\n7. Қўшиб олиш муносабати билан ҳуқуқий ворис бўлган корхонани қайта рўйхатдан ўтказинг\nҚўшиб олишни давлат рўхатидан ўтказиш қайта ташкил этиш пайтидан бошлаб 30 кун ичида амалга оширилади.\nАЖ қўшиб олинган тақдирда давлат рўйхатидан ўтказиш қайта ташкил этилиши натижасида тугатилаётган АЖнинг чиқарилган қимматли қоғозлари бекор қилинганидан, шунингдек у Реестрдан чиқарилганидан сўнг амалга оширилади (Низом 27-б., 9.02.2017 й. 66-сон ВМҚга 1-илова ).\nДавлат рўйхатидан ўтказиш қуйидагича амалга оширилади:\n● my.gov.uz ягона интерактив давлат хизматлар порталида тадбиркорлик субъектлари давлат рўйхатидан ўтказиш автоматлаштирилган тизим ёрдамида (бундан буён – тизим);\n● ўзи келган ҳолда (Схема, Низомга 1-илова, 9.02.2017 й. 66-сон ВМҚга 1-илова.).\nҲуқуқий ворис бўлган корхонани Давлат хизматлари марказида қайта рўйхатдан ўтказишда 1 БҲМ суммада давлат божини тўлаш лозим.\nЮридик шахсларнинг алоҳида тоифлари учун давлат божининг юқорироқ ставкалари белгиланган:\n● чет эл инвестициялари иштирокидаги корхоналар учун – 10 БҲМ;\n● суғурталовчилар ва суғурта брокерлари, аудиторлик ташкилотлари, солиқ маслаҳатчилари ташкилотлари, биржалар, ломбардлар, инвестиция фондларини, «Ўзбекозиқовқатзахира» мева-сабзавот маҳсулотларини тайёрлаш ва ғамлаш корхоналари уюшмаси таркибига кирувчи корхоналар, бозорлар, Ўзбекистон Республикаси Президенти ва Ўзбекистон Республикаси Ҳукуматининг тегишли қарорлари билан акциядорлик жамиятлари (шу жумладан холдинг) шаклида ташкил этилаётган хўжалик бирлашмалари – 4 БҲМ (Ставкалар миқдорлари 7-б. «б» к. б., «Давлат божлари тўғрисида»ги Қонун билан тасдиқланган).\nҚайта рўйхатдан ўтказиш жараёни 16 иш соатидан ошмаган вақтни олади.\nАгар АЖ қайта ташкил этилаётган бўлса, бу ҳақда қимматли қоғозлар бозорини тартибга солиш бўйича давлат органи сайтида ва АЖнинг сайтида эълон қилинади.\nКорхонани автоматлаштирилган тизим ёрдамида қандай қайта рўйхатдан ўтказилади\nЯгона давлат хизматлари портали тизими орқали қайта рўйхатдан ўтказишда «бизнесни рўйхатдан ўтказиш» хизматини танланг ва «Тадбиркорлик субъекти – юридик шахсни қайта рўйхатдан ўтказишга ариза»ни тўлдиринг.\nАризага PDF форматдаги электрон ҳужжатларни ёки электрон нусхаларини илова қилинг:\n● ҳуқуқий вориснинг таъсис ҳужжатлари – давлат тилида;\n● топшириш далолатномалари – расмийлаштириш тилида.\nРўйхатдан ўтказувчи масъул ходимнинг ЭРИси билан бирга рўйхатдан ўтказиш тўғрисидаги гувоҳномага ва таъсис ҳужжатларига ҳавола кўринишида хабарномани Сиз «тадбиркорлик субъектининг шахсий кабинети» орқали, шунингдек аризада кўрсатилган электрон почта манзили бўйича оласиз (Низом 3-боби).\nКорхона ўзи келган ҳолда қандай қайта рўйхатдан ўтказилади\nЎзи келган ҳолда қайта рўйхатдан ўтказиш рўйхатдан ўтказувчи орган (давлат хизматлари Маркази) томонидан амалга оширилади.\nБунинг учун рўйхатдан ўтказувчи органига асл ҳужжатларни қоғоз шаклда бир нусхада тақдим қилинг. Ҳужжатлар билан биргаликда ариза берувчи унинг шахсини (паспорт, ҳарбий гувоҳнома, ҳайдовчилик гувоҳномаси ва бошқ.) ва ариза берувчининг ваколатини (ишончнома, шартнома, таъсисчилар қарори ва бошқ.) тасдиқловчи ҳужжатларни тақдим қилади (Низом 5-боби).\nРўйхатдан ўтказувчи органга ҳуқуқий вориснинг таъсис ҳужжатлари ва топшириш далолатномаларидан ташқари қуйидагиларни тақдим қилинг:\n● қайта ташкил этилаётган корхоналар таъсисчиларининг қўшиб олиш тўғрисидаги қарорлари;\n● қўшиб олиш тўғрисидаги шартнома;\n● ҳуқуқий вориснинг устав фонди кўпайтирилган тақдирда қўшимча қўйилмалари киритилганлиги тасдиқномаси;\n● давлат божи тўланганлиги тасдиғи.\nАЖни қайта рўйхатдан ўтказишда улушларни ўтказишни тасдиқлаш ва устав фонди кўпайган тақдирда қўшимча ҳиссаларни тўлаш керак эмас (Низом 21-б.).\nЎзи келган тартибда рўйхатдан ўтказишга аризани қайта рўйхатдан ўтказувчи органнинг маъсул ходими тўлдиради. Уни фақатгина текшириш ва имзолаш керак бўлади. Сиз томонингиздан тақдим этилган барча ҳужжатлар (паспорт, тўловнинг тасдиғидан ташқари) сканер қилинади, тизимга киритилади ва қайтарилади.\nҚўшиб олинаётган корхоналарнинг якуний ҳаракатлари\nҚўшиб олинаётган корхонанинг иккиламчи ҳисобрақамлардаги пул маблағларини (агар улар мавжуд бўлса) асосий ҳисоб-китоб ҳисобрақамига ўтказинг ва уларни банк ҳисобрақами шартномасини бекор қилиш тўғрисидаги ариза асосида ёпинг.\nҚўшиб олинаётган корхонанинг пул маблағларини асосий ҳисоб-китоб ҳисобрақамидан ҳуқуқий вориснинг ҳисоб-китоб ҳисобрақамига ўтказинг.\nАсосий ҳисоб-китоб ҳисобрақамини ёпинг.\nБунинг учун қуйидагилар талаб этилади:\n● банк ҳисобрақами шартномасини бекор қилиш тўғрисида ариза;\n● ҳуқуқий ворисни рўйхатдан ўтказиш тўғрисида гувоҳнома нусхаси;\n● бюджет олдидаги қарздорлик мавжуд эмаслиги тўғрисида маълумотнома (Йўриқнома 50-б., АВ рўйхат рақами 1948, 27.04.2009 й.).\nБанк ҳисобрақамини ёпишни қийинлаштирмаслик учун уни ёпгунга қадар солиқлар ва мажбурий тўловлар бўйича қарздорликларни узинг\n8. Ҳуқуқий вориснинг молиявий ҳисоботини шакллантиринг\nТадбиркорлик субъектлари ягона давлат реестрига қўшиб олинаётган корхоналарнинг сўнггиси фаолияти тугатилганлиги тўғрисидаги ёзув киритилган санага ҳуқуқий вориснинг молиявий ҳисоботини топшириш далолатномалари ва қўшиб олинаётган корхоналарнинг якуний молиявий ҳисоботлари маълумотларини ҳисобга олган ҳолда шакллантиринг.\nБунинг учун қўшиб олинаётган корхоналарнинг якуний молиявий ҳисоботлари ва ҳуқуқий вориснинг молиявий ҳисоботи сон кўрсаткичларини сатрма-сатр умумлаштиринг (белгиларни ҳисобга олган ҳолда алгебраик қўшиш ва айириш қоидалари бўйича).\nМазкур қоида фақат балансга тегишли. Қайта ташкил этилган корхоналарнинг молиявий натижалари тўғрисидаги ҳисоботлари сонли кўрсаткичлари қўшилмайди. Қайта рўйхатдан ўтказилган санадан бошлаб ҳуқуқий вориснинг Молиявий натижалари тўғрисидаги ҳисоботида (2-сон шакл) қайта ташкил этилган ҳуқуқий ворис бўлган корхонанинг даромадлари ва харажатлари акс эттирилади (23-сон БҲМС 39-б.).\nБухгалтерия дастурларида счётлар бўйича қолдиқларни киритиш учун 0000 счёти ишлатилади.\n● Дт 5110 – Кт 0000 – ҳисоб-китоб ҳисобрақамида пул маблағлари қабул қилинди\n● Дт 0000 – Кт 6310 – харидорлар ва буюртмачилардан олинган аванслар (бўнаклар) қабул қилинди.\nҲуқуқий вориснинг кириш балансига қуйидагилар киритилмайди:\n● қайта ташкил этилаётган корхоналарнинг ўзаро қарзлари, шу жумладан дивидендлар бўйича;\n● бир қайта ташкил этилаётган корхоналарнинг бошқа қайта ташкил этилаётган корхоналарнинг устав капиталига молиявий қўйилмалари;\n● қайта ташкил этилаётган корхоналарнинг ўзаро ҳисоб-китобларини характерловчи бошқа активлари ва мажбуриятлари (23-сон БҲМС 26-б.).\nМИСОЛ. Қўшиб олиш орқали қайта ташкил этилаётган корхоналарнинг ўзаро қарздорликлари мавжуд\n«А» корхонанинг топшириш далолатномасида қуйидагилар кўрсатилган:\n● «В» корхонанинг 10 млн сўмга дебитор қарздорлиги;\n● «В» корхонага 25 млн сўмга инвестициялар.\n«В» корхонанинг топшириш далолатномасида қуйидагилар кўрсатилган:\n● «А» корхонага 10 млн сўмга кредиторлик қарздорлик;\n● устав фондига «А» корхонанинг 25 млн сўмлик улуши.\n«А» ва «В» корхоналарининг 10 сўмга ўзаро қарздорликлари сўндирилади ва ҳуқуқий ворис ҳисобланган «С» корхонанинг ҳисобида акс эттирилмайди, лекин топшириш далолатномаларида акс эттирилади.\n«А» корхонада инвестициялар ва «В» корхона устав фондига улуш сифатида акс эттирилган, «А» корхонанинг «В» корхона устав фондига 25 млн сўмлик ҳиссаси ҳам ҳуқуқий ворис «С» корхонанинг ҳисобида акс эттирилмайди.\nҲуқуқий вориснинг ҳисобида устав капиталини акс эттириш учун алоҳида тартиб назарда тутилган. Устав капиталининг миқдори қўшиб олиш тўғрисидаги шартномада белгиланган.\nБунда қуйидаги вариантлар бўлиши мумкин:\n● ҳуқуқий вориснинг устав капитали қайта ташкил этилган корхоналарнинг устав капиталлари суммасига тенг.\nМасалан қуйидаги ҳолатни кўриб чиқамиз.\n«А» корхонанинг устав фонди – 100 млн сўм, «В» корхонанинг устав фонди – 150 млн сўм, «С» корхонанинг устав фонди – 120 млн сўм.\nҚўшиб олиш тўғрисидаги шартномада ҳуқуқий ворис – «С» корхонанинг устав фонди белгиланган – 370 млн сўм.\n«С» корхонанинг устав фонди аллақачон устав капитали ҳисоби счётида акс эттирилгани (120 млн сўм) сабабли бухгалтерия ҳисобида қўшиб олиш тўғрисидаги шартнома бўйича «С» корхонанинг устав фонди билан унинг қайта ташкил этилгунга қадар устав фонди ўртасидаги фарқни Дт 0000 – Кт устав капиталини ҳисобга олиш счётлари (8300) – 250 млн сўм (370 – 120) ўтказмаси билан акс эттирамиз;\n● ҳуқуқий вориснинг устав капитали қайта ташкил этилган корхоналарнинг устав капиталлари суммасидан кўпроқ.\nҚайта ташкил этилган корхоналарнинг устав капитали суммаси билан солиштирганда ҳуқуқий вориснинг устав капиталининг ошган суммаси иштирокчиларнинг қўшимча ҳиссалари, шунингдек қайта ташкил этилган корхоналарнинг ўз манбалари ҳисобига шакллантирилиши мумкин (қўшилган ва захира капитали, тақсимланмаган фойда ва бошқалар) (23-б. БҲМС 41-б.).\nМИСОЛ. Ҳуқуқий вориснинг устав фондини бир қисмини иштирокчиларнинг қўшимча ҳиссалари ҳисобига шакллантирилиши\nҚўшиб олиш тўғрисидаги шартномада қуйидагилар белгиланган:\n● ҳуқуқий ворис бўлган «С» корхонанинг устав фонди – 400 млн сўм;\n● устав фондини 30 млн сўмга кўпайтирилиши иштирокчиларнинг қўшимча ҳиссалари ҳисобига амалга оширилмоқда.\n«С» корхонада бухгалтерия ҳисоби:\nҚўшиб олинаётган «А» ва «В» корхоналар УФ суммасига тенг УФнинг бир қисми акс эттирилди (100 + 150)\n8300-«Устав капиталини ҳисобга олувчи счётлар»\nИштирокчиларнинг қўшимча ҳиссалари ҳисобига шакллантириладиган УФ бир қисми акс эттирилди\nМисол. Ҳуқуқий вориснинг устав фонди бир қисмини қайта ташкил этилган корхонанинг тақсимланмаган фойдаси ҳисобига шакллантирилиши\n«А» корхонанинг устав фонди – 100 млн сўм, тақсимланмаган фойда – 5 млн сўм.\n«В» корхонанинг устав фонди – 150 млн сўм, тақсимланмаган фойдаси – 10 млн сўм.\n«С» корхонанинг устав фонди – 120 млн сўм, тақсимланмаган фойдаси – 15 млн сўм.\n● ҳуқуқий ворис – «С» корхонанинг устав фонди – 398,5 млн сўм;\n● устав фондини 28,5 млн сўмга кўпайтирилиши қайта ташкил этилган корхоналарнинг тақсимланмаган фойдаси ҳисобига амалга оширилмоқда.\n«А» корхонанинг якуний молиявий ҳисоботи кўрсаткичлари, млн сўм\n«В» корхонанинг якуний молиявий ҳисоботи кўрсаткичлари, млн сўм\n«С» корхонанинг қайта ташкил этилгунга қадар молиявий ҳисоботи кўрсаткичлари, млн сўм\n«С» корхонанинг қайта ташкил этишни ҳисобга олган ҳолда молиявий ҳисоботи кўрсаткичлари, млн сўм\nЎз маблағлари манбалари\nҚўшиб олинаётган «А» ва «В» корхоналарининг УФ суммасига тенг УФ бир қисми акс эттирилди (100 + 150)\n«А» ва «В» корхоналарининг тақсимланмаган фойдаси акс эттирилди\n8700-«Тақсимланмаган фойда (қопланмаган зарар)ни ҳисобга олувчи счётлар»\nҚайта ташкил этилаётган корхоналарнинг тақсимланмаган фойдаси таъсисчилар ўртасида тақсимланди (5 + 10 + 15)\nДивидендлар УФни кўпайтиришга йўналтирилди\nДивидендлар кўринишидаги даромадларга солиқ ушлаб қолинди\n6400-«Бюджетга тўловлар бўйича қарзни ҳисобга олувчи счётлар»\n● ҳуқуқий вориснинг устав капитали қайта ташкил этилган корхоналарнинг устав капиталлари суммасидан камроқ.\nҚайта ташкил этилган корхоналарнинг устав капиталлари суммасига нисбатан ҳуқуқий вориснинг устав капиталини камайтириш суммаси ҳуқуқий ворис ҳисобида «Ўз маблағлари манбалари» бўлимида «Қўшилган капитал» миқдорий кўрсаткичида акс эттирилади (23-сон БҲМС 41-б.);\nМисол. Қайта ташкил этилган корхонанинг устав капиталига нисбатан ҳуқуқий вориснинг устав фондининг камайтирилиши\n«А» корхонанинг устав фонди – 100 млн сўм.\n«В» корхонанинг устав фонди – 150 млн сўм.\n«С» корхонанинг устав фонди – 120 млн сўм.\nҚўшиб олиш тўғрисидаги шартномада ҳуқуқий ворис бўлган «С» корхонанинг устав фонди 300 млн сўм белгиланган.\nҚўшиб олиш тўғрисидаги шартнома бўйича УФ суммаси ва «С» корхонанинг қайта ташкил этилгунга қадар УФ суммаси ўртасидаги фарқ акс эттирилди (300 – 120)\nҚайта ташкил этилган «А», «В» ва «С» корхоналарнинг устав фондларининг ҳуқуқий ворис бўлган «С» корхонанинг УФдан ошган суммаси акс эттирилди\n8400-«Қўшилган капитални ҳисобга олувчи счётлар»\n● қўшиб олиш тўғрисидаги шартномада назарда тутилган устав капитали ҳуқуқий вориснинг соф активлари суммасидан камроқ.\nБундай ҳолат ҳуқуқий ворис бўлган АЖда акцияларни конвертация қилишда юзага келиши мумкин. Соф активлар қийматининг акциялар жами номинал қийматидан ошишини 8410-«Эмиссия даромади» счётида қўшилган капитал сифатида акс эттиринг (23-сон БҲМС 42-б.).\nМисол. Соф активлар қиймати ва устав капитали ўртасидаги фарқнинг ҳисобда акс эттирилиши\nАЖнинг қайта ташкил этилгунга қадар устав фонди – 1 600 млн сўм.\nҚўшиб олиш тўғрисидаги шартномада ҳуқуқий ворис бўлган АЖнинг устав фонди – 2 000 млн сўм белгиланган.\nАЖ акцияларининг эмиссия қиймати – 2 500 млн сўм.\nАЖда бухгалтерия ҳисоби:\nҚўшиб олиш тўғрисидаги шартнома бўйича УФ фонди суммаси ва қайта ташкил этилгунга қадар АЖнинг УФ суммаси ўртасидаги фарқ акс эттирилди (2 000 – 1 600)\nАкцияларнинг номинал ва эмиссия қиймати ўртасидаги фарқ акс эттирилди\nБошқа ҳолларда соф активларнинг қиймати устав капитали миқдоридан ошганда фарқни «Мажбуриятлар» бўлимида сон кўрсаткичларида «Узоқ муддатли кечиктирилган даромадлар» ва «Кечиктирилган даромадлар» манфий гудвилл сифатида акс эттиринг (23-сон БҲМС 42-б.).\nМанфий гудвиллнинг қиймати корхонанинг бошқа операцион даромадларига (9390-счёти) корхонанинг ҳисоб сиёсатида белгиланган муддат давомида ҳисобдан чиқарилади (7-сон БҲМС 64-б., АВ рўйхат рақами 1485, 27.06.2005 й.);\nМисол. Манфий гудвилл қийматининг ҳисобдан чиқарилиши\nҲуқуқий ворис бўлган корхонанинг қайта ташкил этилгунга қадар устав фонди – 240 млн сўм.\nҲуқуқий вориснинг қўшиб олишдан кейин соф активлари қиймати – 300 млн сўм.\nКорхонанинг ҳисоб сиёсатида 60 млн сўм манфий гудвилл қиймати даромадларга 10 йил давомида ҳисобдан чиқарилади.\nҚўшиб олиш тўғрисидаги шартнома бўйича УФ суммаси ва қайта ташкил этилгунга қадар УФ суммаси ўртасидаги фарқ акс эттирилди (240 – 100)\nСоф активлар қиймати ва УФ ўртасидаги фарқ акс эттирилди (манфий гудвилл):\nузоқ муддатли қисми\nМанфий гудвилл қийматининг бир қисми бошқа операцион харажатларга ҳисобдан чиқарилди (ҳар ой йиллик сумманинг 1/12 қисми)\nЙил якуни бўйича манфий гудвилл қиймати бир қисми узоқ муддатли қисмдан жорий қисмга ўтказилди (60 / 10)\n● қўшиб олиш тўғрисидаги шартномада назарда тутилган устав капитали ҳуқуқий вориснинг соф активлари суммасидан кўпроқ.\nБу ҳолатда устав капиталининг соф активлар қийматидан ошган суммани «Узоқ муддатли активлар» бўлимида сон кўрсаткичларида «Номоддий активлар»ни гудвилл сифатида акс эттиринг.\nГудвилл қиймати ҳисоб сиёсатида белгиланган фойдали хизмат муддати давомида бошқа операцион харажатларга (9430-счёти) амортизация қилиш орқали ҳисобдан чиқарилади. У 20 йилдан ва корхона фаолияти муддатидан ошмаслиги лозим (7-сон БҲМС 64-б.).\nМисол. Гудвилл қийматининг ҳисобдан чиқарилиши\nҲуқуқий ворис бўлган корхонанинг қайта ташкил этилгунга қадар устав фонди 100 млн сўм, қайта ташкил этилгандан кейин – 300 млн сўм.\nҲуқуқий вориснинг соф активлари қиймати – 240 млн сўм.\nКорхонанинг ҳисоб сиёсатида гудвиллнинг фойдали хизмат муддати 10 йил ва қийматни ҳисобдан чиқарилиши тўғри чизиқли усул билан амалга оширилиши белгиланган.\nҚўшиб олиш тўғрисидаги шартнома бўйича УФ суммаси ва қайта ташкил этилгунга қадар УФ суммаси ўртасидаги фарқ акс эттирилди (300 – 100)\nУФ ва соф активлар қиймати ўртасидаги фарқ акс эттирилди (гудвилл) (300 – 240)\nГудвилл қийматининг бир қисми ҳисобдан чиқарилди\n(60 / 10 /12) (ҳар ой)\nҚайта ташкил этишдан олдин тузилган шартномалар бўйича қандай ишлаш керак\nКонтрагентларга ҳуқуқий ворислик тўғрисида билдирган ҳолда ва ҳуқуқий вориснинг реквизитлари билан хат жўнатиш кифоя.\nБошқа вариант – шартномага қўшимча келишувни расмийлаштириш.\nҚайта ташкил этилгандан сўнг барча бирламчи ҳужжатларни (далолатномалар, ҳисобварақ-фактуралар) ҳуқуқий вориснинг номидан ва унинг реквизитлари кўрсатилган ҳолда расмийлаштирилади.\nҲуқуқий ворисда қўшиб олинаётган корхоналарнинг ходимлари билан шартномалар\nХодимларнинг розилиги билан меҳнат шартномалари амал қилиши давом этади (МК 98-м.)\nМеҳнат шартномаларининг шартларидаги ҳар қандай ўзгартиришларни қўшимча келишув билан расмийлаштиринг.\nҲуқуқий ворис қўшиб олинаётган корхонанинг раҳбари, унинг ўринбосарлари ва бош бухгалтери билан меҳнат шартномасини бекор қилишга ҳақли. Бунинг учун уларни ёзма равишда (имзо қўйдирган ҳолда) меҳнат муносабатларининг кутилаётган тугатилиши тўғрисида камида 2 ой олдин огоҳлантиринг ёки мутаносиб миқдордаги компенсацияни тўлаб беринг (МК 102-м.).\nАгар қўшиб олинаётган корхонанинг раҳбари, унинг ўринбосари, бош бухгалтери билан шартномалар тугатилаётган бўлса, улар билан якуний ҳисоб-китобни қўшиб олинаётган корхонада амалга оширган маъқул.\nҲуқуқий ворисда қўшиб олинаётган корхоналардан олинган узоқ муддатли активларнинг амортизацияси\nҚўшиб олинаётган корхоналардан олинган узоқ муддатли активлар бўйича амортизацияни қўшиб олиш рўйхатдан ўтказилган ойдан кейинги ойидан бошлаб ҳисоблашни бошланг. Бунда амортизация ҳисоблаш усули қўшиб олинаётган корхонада қўлланиладиганидан фарқ қилиши мумкин.\nМисол. Ҳуқуқий ворис бўлган корхонада амортизацияни ҳисоблаш.\nҲуқуқий ворис бўлган корхона 2020 йил 10 октябрда қайта рўйхатдан ўтказилди. Унга берилган узоқ муддатли активлар бўйича амортизация 2020 йил ноябрдан бошлаб ҳисоблай бошланади.\nҲуқуқий вориснинг қўшиб олинаётган корхоналарнинг солиқларини тўлаш бўйича мажбуриятлари\nАввал таъкидлаб ўтилганидек, қўшиб олинаётган корхоналар ҳуқуқий ворисга ҳуқуқ ва мажбуриятларини берадилар. Бу солиқлар ва бошқа мажбурий тўловларни тўлаш бўйича мажбуриятларга ҳам тегишлидир.\nАгар ҳуқуқий ворисга солиқлар ва бошқа мажбурий тўловлар бўйича қарздорликлар берилган бўлса, улар белгиланган муддатда тўланиши лозим (СК 92-м. 7-қ.).\nҲуқуқий ворис томонидан қўшиб олинаётган корхонанинг молиявий ҳисоботини мажбурий аудитдан ўтказиш\nКейинги йил 1 майга қадар молиявий ҳисоботнинг мажбурий аудитдан ўтказиш ва аудиторлик хулосаси нусхасини солиқ органларига кейинги йил 15 майга қадар муддатда тақдим этиш талабининг АЖ учун у қайта ташкил этилишига қарамасдан амал қилиши тўхтамайди.\nАгар АЖ қўшиб олиниши муносабати билан тугатилгунга қадар аудитни ўтказишга улгурмаётган бўлса, уни ўтказиш ва аудиторлик хулосасини солиқ органларига тақдим этиш бўйича мажбурият ҳуқуқий ворисга юклатилади.\nАкциядорлик жамияти қўшиб олинган тақдирда қўшиб олиш тўғрисидаги шартномага мажбурий аудиторлик текширувини ўтказиш тўғрисидаги бандни киритинг.\nҲуқуқий вориснинг фойда солиғини ҳисоблашда қўшиб олинаётган корхоналарнинг зарарларини ўтказиш\nЙил якунлари бўйича фойда солиғини ҳисоблашда чегириладиган харажатларнинг жами даромадлардан ошиб кетиши кўринишидаги зарар келгуси солиқ даврларига ўтказилиши мумкин:\n● 2020 йилгача шаклланган зарар – 5 йил давомида жорий солиқ даври учун солиқ базасининг 50%дан кўп бўлмаган (2007 йилги таҳрирдаги СК 161-м.);\n● 2020 йилда ва ундан кейин шаклланган зарар – 10 йил давомида жорий солиқ даври учун солиқ базасининг 60%дан кўп бўлмаган (янги таҳрирдаги СК 333-м.).\nҚайта ташкил этишда ҳуқуқий ворис бўлган корхона худди шу тартибда қўшиб олинаётган корхона томонидан қайта ташкил этиш пайтигача кўрилган зарарлар суммасига солиқ солинадиган фойдани камайтириши мумкин.\nҲуқуқий ворис бўлган корхона қайта ташкил этилган тақдирда, унинг илгари ўз фаолиятини тугатган солиқ тўловчидан кўрган зарарлари ўтказилмайди (СК 334-м. 1, 2-қ.).\nМисол. Солиқ солинадиган фойданинг қўшиб олинаётган корхона томонидан қайта ташкил этилгунга қадар олинган зарарлар суммасига камайтирилиши\nУмумбелгиланган солиқларни тўловчи «А» корхона 2020 йил якунлари бўйича 10 млн сўм миқдорида зарар кўрган эди.\n2021 йилда «В» корхонага қўшиб олииниши натижасида у ўз ҳуқуқ ва мажбуриятларини берган ҳолда ўз фаолиятини тугатди.\n«В» корхона – умумбелгиланган солиқлар тўловчиси.\n«В» корхона фойда солиғини ҳисоблашда солиқ солиш базасини «А корхона томонидан 2020 йилда 2021–2030 йиллар давомида олинган зарарлар суммасига камайтириши мумкин.\nКамайтириш суммаси солиқ солинадиган фойданинг 60%дан ошмаслиги лозим.\nҚҚС тўловчиси бўлган ҳуқуқий ворисда ҚҚС тўловчиси бўлган қўшиб олинаётган\nкорхонадан олинган мол-мулк бўйича ҚҚСни ҳисобга олиш\nҚайта ташкил этилган корхона томонидан олинган товарлар (хизматлар) бўйича ҚҚС ҳисобга олинишини қайта ташкил этилаётган корхонага тақдим этилган ҳисобварақ-фактуралар асосида амалга оширинг. Ҳисобга олишни қарзни қайта ташкил этилаётган корхона томонидан товарлар (хизматлар)ни харид қилиш билан боғлиқ бўлган мажбуриятлар бўйича ҳуқуқий ворисга бергандан кейин амалга оширинг (СК 276-м. 3-қ.).\nМисол. Қайта ташкил этилаётган корхона томонидан олинган товарлар (хизматлар) бўйича ҚҚСни ҳисобга олиш\nҚўшиб олинаётган корхона ҳуқуқий ворисга ТМЗлар қолдиқларини (масалан 1010-счётидаги материаллар) ва улар бўйича ҚҚС (масалан, 4410-счётидаги) бермоқда.\nҲуқуқий ворис қўшиб олинаётган корхонадан олинган ТМЗ ишлатилган маҳсулотни (ишларни, хизматларни) реализация қилишда, улар бўйича ҚҚСни қуйидаги шартларнинг бир вақтнинг ўзида бажарилганда ҳисобга олиши мумкин:\n● реализация ҚҚС билан амалга оширилади;\n● материаллар келиб тушиши асос бўлган ҳисобварақ-фактураларда ҚҚС ажратилган;\n● импорт қилинган материаллар бўйича ҚҚС бюджетга тўланган.\nҚўшиб олинаётган корхонадан олинган 4410-счётидаги ҚҚСни ҳисобга олишдан аввал юқорида санаб ўтилган шартларни текширинг. Агар уларга риоя қилинаётган бўлса, олинган материаллар бўйича ҚҚСни ҳисобга олишингиз мумкин (СК 266-м. 1-қ.).\nҚҚС тўловчиси бўлган ҳуқуқий ворисда ҚҚС тўловчиси бўлмаган қўшиб олинаётган корхонадан олинган мол-мулк бўйича ҚҚСнинг ҳисобга олиниши\nҚайта ташкил этишда қайта ташкил этилаётган корхонага тақдим этилган ҚҚС суммаси ва (ёки) у томонидан товарларни (хизматларни) сотиб олишда (олиб киришда) тўланган, лекин ҳисобга олинмаган ҚҚС суммаси ҚҚС тўловчиси бўлган ҳуқуқий ворисда ҳисобга олинади (СК 276-м. 2-қ.).\nҚҚС ҳисобга олинишига тузатиш киритаётганда бундай тузатишларни амалга оширишдан олдинги фақат охирги 12 ой ичида олинган ТМЗни ҳисобга олинг (СК 269-м. 3-қ.) Агар берилаётган ТМЗлар аввалроқ сотиб олинган бўлса, тузатиш киритиш амалга оширилмайди.\nАсосий воситалар, кўчмас мулк объектлари ва номоддий активларга нисбатан қайта баҳолашни ҳисобга олмаган ҳолда уларнинг қолдиқ қийматига мутаносиб бўлган ҚҚС суммаси ҳисобга олинади (СК 269-м. 5-қ.).\nМИСОЛ. Қўшиб олинаётган корхона ҚҚС тўловчиси бўлган ҳуқуқий ворисга ТМЗ қолдиқларини бермоқда\nҚўшиб олинаётган корхона ҳуқуқий ворисга ТМЗ қолдиқларини бермоқда, масалан, 1010-счётидаги материаллар.\nҲуқуқий ворис – ҚҚС тўловчиси.\nҚҚСни ҳисобга олиш учун охирги 12 ой учун келиб тушган материаллар бўйича барча ҳисобварақ-фактураларни кўриб чиқинг.\nҚҚС билан келиб тушган материаллар бўйича солиқни материаллар қийматидан 4400-гуруҳ счётларига ажратинг.\nМисол. Ҳуқуқий ворисда ҳисобга олинадиган ҚҚС суммасини ажратиш\nҚҚС тўловчиси бўлмаган қўшиб олинаётган корхона ҚҚС тўловчиси бўлган ҳуқуқий ворисга 10 млн сўмлик материаллар ва қолдиқ қиймати 23 млн сўмлик (қайта баҳолашни ҳисобга олмаган ҳолда) 15% ҚҚС бўйича ҚҚС билан сотиб олинган асбоб-ускунани берди.\nҲуқуқий ворис охирги 12 ой учун материаллар келиб тушиши бўйича ҳисобварақ-фактураларни ўрганиб чиқиб, 5,75 млн сўмлик материаллар ўз ичига ҚҚСни олишини аниқлади.\nҲуқуқий ворисда ҳисобга олинадиган ҚҚС суммаси:\n● материаллар бўйича – 0,75 млн сўм (5,75 / 115 х 15);\n● асбоб-ускуна бўйича – 3 млн сўм (23 / 115 х 15).\nБухгалтерия ҳисобида акс эттирилиши:\nМатериаллар қийматидан ҚҚС ажратилди\nАсбоб-ускуна қийматидан ҚҚС ажратилди\nҚҚС тўловчиси бўлмаган ҳуқуқий ворис ҚҚС тўловчиси бўлган қўшиб олинаётган корхонадан солиқ ажратилган ҳолда мол-мулкни олди\nАгар қайта ташкил этишда ҳуқуқий ворис ҚҚС тўловчиси бўлмаса, қайта ташкил этилаётган корхона ҳисобга олинган солиқ суммасига тузатиш киритиши лозим (СК 276-м. 5-қ.).\nҚҚСни ҳисобга олишга тузатиш киритишда, тузатиш киритишдан аввалги охирги 12 ой давомида сотиб олинган ТМЗни ҳисобга олинг (СК 269-м. 3-қ.) Агар берилаётган ТМЗ олдинроқ сотиб олинган бўлса тузатиш киритиш амалга оширилмайди.\nАсосий воситалар, кўчмас мулк объектлари ва номоддий активлар бўйича тузатиш киритишни қайта баҳолаш ҳисобга олинмаган ҳолда, ушбу объектларнинг баланс қийматига тўғри келадиган, илгари бу объектлар бўйича ҳисобга олинган солиқ суммасидан келиб чиққан ҳолда амалга оширинг.\nМисол. Қўшиб олинаётган корхона ҚҚС тўловчиси бўлмаган ҳуқуқий ворисга ТМЗ қолдиқларини бермоқда\nҚўшиб олинаётган корхона ҳуқуқий ворисга ТМЗ қолдиқларини бермоқда, масалан 1010-счётидаги ҚҚС ҳисобга олинган материаллар.\nҲуқуқий ворис ҚҚС тўловчиси ҳисобланмайди. Шунинг учун, қайта ташкил этилаётган корхона охирги 12 ойда келиб тушган берилаётган материаллар бўйича ҳисобга олинган ҚҚСни ушбу материаллар қийматига ёки фойда солиғини ҳисоблаб чиқаришда ҳисобга олинадиган харажатлар таркибига киритиши лозим (СК 269-м. 7-қ.) Бунинг учун ҳисобварақ-фактураларни келиб тушиши бўйича кўриб чиқинг.\nҚўшиб олинаётган корхонага ҚҚСни сотиб олинган материаллар қийматига киритиш ва уни ҚҚСни инобатга олган ҳолда ҳуқуқий ворисга бериш осонроқ.\nМисол. Қайта ташкил этилаётган корхонада ҳисобга олинган ҚҚС суммасига тузатиш киритиш\nҚўшиб олинаётган корхона ҚҚС тўловчиси бўлмаган ҳуқуқий ворисга охирги 12 ой ичида сотиб олинган 5 млн сўмлик материалларни ва 20 млн сўмлик қолдиқ қийматдаги (қайта баҳолашни ҳисобга олмаган ҳолда) ускунани бермоқда.\nМатериаллар ва ускуна бўйича 15% ставкада ҚҚС ҳисобга олинди.\nҚайта ташкил этилаётган корхонада ҳисобга олинган ҚҚС суммасига тузатиш киритиш:\n● материаллар бўйича – 0,75 млн сўм (5 х 15%);\n● ускуна бўйича – 3 млн сўм (20 х 15%).\nХужалик операциясининг мазмуни\nҲуқуқий ворисга бериладиган материаллар бўйича ҳисобга олинган ҚҚС суммасига тузатиш киритилди\nҲуқуқий ворисга бериладиган асбоб-ускуна бўйича ҳисобга олинган унинг қолдиқ қийматига тўғри келадиган ҚҚС суммасига тузатиш киритилди\n0130-«Машина ва асбоб-ускуналар» ёки\nҚайта ташкил этишда ҳуқуқий ворисга мол-мулк берилиши ҚҚС бўйича солиқ солиш объекти ҳисобланмайди (СК 238-м. 3-қ. 2-б.).\nҲуқуқий ворисда қўшиб олинаётган корхона ходимларининг даромадларидан ЖШДСни ушлаб қолиниши\nЖШДСни календарь йилидан бошлаб аввалги ва янги иш жойи бўйича олинган жами даромаддан келиб чиқиб ушлаб қолинг (СК 388-м. 9-қ.). Бунда қўшиб олинаётган корхонада ҳисобланган даромадлар ва ушлаб қолинган ЖШДСни ҳуқуқий вориснинг ҳисобида ва ҳисоботида акс эттирманг.\nАдлия вазирлиги Қонунчилик бош бошқармаси бошлиғи,


Ўзбекистонда матбуотнинг тизгини кимнинг қўлида? | Qalampir.uz\nЎзбекистонда матбуотнинг тизгини кимнинг қўлида?\nИнтервью\t22 Апрель 20:29 13029\nКеча “Чегара билмас мухбирлар” (Reporters Without Borders) ташкилоти нинг мамлакатлардаги матбуот эркинлиги рейтинги эълон қилинди ва Ўзбекистон ўтган йилигига нисбатан 4 поғона юқорилаб, ушбу рейтингда 156-ўринни эгаллади ва биринчи марта Қозоғистонни ортда қолдирди. Ушбу рейтинг 180 мамлакат ўртасида тузилган бўлиб, унда Марказий Осиё мамлакатларидан Қирғизистон (82), Афғонистон (122) ўринни қайд этган. Хўш, нима учун Ўзбекистон ушбу мамлакатлар эгаллаган ўринга лойиқ деб топилмаган?\nХўш, Ўзбекистон нега бу ўринларда эмас? Мамлакатда матбуот эркинлигининг тизгини кимнинг ё қайси идоранинг қўлида? Пандемиядан кейин ОАВнинг тақдири нима бўлади? Инқироз ОАВ фаолиятига таъсир қилмайдими? Эҳтимоллар ва кўриладиган чоралар қандай? Шу ҳақда Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комилжон Исмоилович Алламжонов билан онлайн-суҳбат қурдик.\nИнтервьюда Комилжон Алламжонов ушбу халқаро ташкилот томонидан тузилган рейтинг ҳақидап фикр билдираркан, қуйидагиларни қайд этди:\n“Чегара билмас мухбирлар” (Reporters Without Borders) ташкилотининг эълон қилган рейтингини кўриб, жуда хурсанд бўлдик. Албатта, бу жуда ҳам яхши натижа. Бундан ҳам язши бўлиши мумкин эди. Лекин, умуман олиб қараганда, 4 поғонага ўсиш бор. Рейтингда ўтган йилда сўз эркинлиги борасида ҳаммамиз олиб борган ишларимиз, кўп йиллар давомида ёпиқ бўлган веб-сайтларнинг очилиши, блогерларга бўлган эркинлик, сўз эркинлигини таъминлаш бўйича қилинган ишларнинг барчаси сабаб қилиб кўрсатилган. Ўз ўрнида муаммоли масалалар ҳам кўрсатиб ўтилган. Буларнинг аксарияти ўринли муаммолар ва бу бўйича қилишимиз керак бўлган ишлар бор. Қуонарли томони шуки, барибир ўсиш бор. МДҲ мамлакатлари орасида натижаларимиз ёмон эмас. Лекин яна такрорлаб айтаманки, бундан ҳам яхши бўлиши мумкин эди ва мумкин”.\nРейтингда нима учун Ўзбекистон Қирғизистон ё Афғонистон етган натижага эришмаган?\n“Уларнинг ўрнида ҳам бўлиб қоламиз. Бу жуда тез бўладиган жараён эмас. Икки марта таъкидладимки, бундан ҳам яхши бўлиши мумкин эди. Албатта, бу борада қилинадиган ишлар анча. Сўз эркинлигига таҳдид соладиган ва рейтингларда паст кўрсаткичларга лойиқ бўлиб қолишимизнинг асосий сабабларидан бири Ҳукумат ва амалдорларнинг сўз эркинлигига бўлган муносабатига жуда боғлиқ. Сўз эркинлиги рейтинглари қачон юқори бўлади, қачонки, журналистларимиз у ёки бу масалага дунёқараши, фикри ва маълумотларини тўлиқ етказиб бера олса, унга нисбатан цензура, тазйиқ ёки қўрқитув ва босимлар бўлмаса... Биз рейтингда 4 поғона кўтарилганимиз, бу масалалар енгиллашаётганидан далолат. Сиз айтганингиздек, 82 ўринга ҳали етиб бормабмизми, бу ҳали қиладиган ишларимиз кўплигидан далолат”, дейди Комилжон Алламжонов.\nМамлакатда матбуотнинг тизгини ким ё қайси ташкилотнинг қўлида? Комил Алламжонов ва Саида Мирзиёева нега Ахборот ва оммавий коммуникациялар агентлигидан кетиб, нодавлат ташкилотда иш бошлади? Газеталарнинг тақдири нима кечади? Алламжонов раислигидаги янги фонд пулни қаердан оляпти? Шу каби саволларга интервьюни томоша қилиб жавоб топасиз.\n23 Май 10:39 40059\n23 Май 00:56 36052\n23 Май 10:17 29814\n25 Май 16:12 20486\n23 Май 18:21 20404


Маълумки, Тошкентдан шимоли-шарқ томондаги тоғли ҳудудлар, Самарқанддан жануби-шарқ томондаги тоғ тизмалари ҳамда Жиззах билан Самарқанд вилоятлари ўртасида жойлашган тоғ тизмалари шамол салоҳияти юқори бўлган ҳудудлар сирасига киради. Кейинги ўринда эса Навоий вилояти ва Қорақалпоғистон Республикаси туради.\nКонференцияда 12 ой мобайнида Қорақалпоғистон жануби ҳамда Навоий вилояти, Зарафшон шаҳри яқиндаги аниқ шамол параметларини ўлчаш каби бир қатор долзарб масалалар муҳокама қилинди. Хусусан, «GEO-NET» компанияси лойиҳа менежери Йоханес Бекер ўз тақдимотида шамол потенциали ҳақида маълумот бериб, мамлакатимизнинг шамол харитасини тақдим этди.\nҲар бир ҳудудда қуввати 100 мегават бўлган шамол энергияси паркини ташкил этиш ҳар йили мос равишда 326 млн. ва 358 млн. киловатт соат электр энергиясини ишлаб чиқариш имконини беради. Бу эса 180 мингта оила бир йилда ўртача ишлатадиган энергияга тенгдир.\n— Бизнинг таҳлилларга кўра, Ўзбекистон шамол энергиясини ривожлантириш бўйича катта салоҳиятга эга, — дейди «Intec-GOPA» компаниси лойиҳа директори Мартина Дабо. — Дунёнинг қатор давлатларида шамол нафақат электр энергияси учун, балки хоналарни иситиш ва ҳавони совитиш учун ҳам ишлатилади. Бу Ўзбекистон учун ҳам долзарбдир. Бундан ташқари, шамол энергиясини ишлаб чиқаришда ерга ишлов берадиган махсус мосламалардан фойдаланиш мумкин.\nНорин туманида аҳолига қиш мавсумида электр энергияси узлуксизлиги таъминланадими?\nНорин туманида куз-қиш мавсумига тайёргарлик, қиш мавсумини беталофат ўтказиш, электр энергияси узлуксизлигини таъминлаш борасида олиб борилаётган ишлар тўғрисида Норин ТЭТК бошлиғи Илҳомжон Ширанов билан суҳбат ўтказдик.\nҚУВВАТИ ЭТИЛАДИ ЭНЕРГИЯСИ ШАМОЛ ЎЗБЕКИСТОНДА ТАШКИЛ ПАРКЛАРИ МЕГАВАТ БЎЛГАН


Умид Аҳмаджонов Қўқондаги очилиш учрашувига ташриф буюради / Olamsport.com\n30 мар 17:20\nУмид Аҳмаджонов Қўқондаги очилиш учрашувига ташриф буюради\nМана бир неча кундирки, ўзбек футболи ватани бўлмиш Қўқонда футбол байрами ҳукмронлик қилмоқда.\nМуҳтарам Президентимиз томонидан қабул қилинган ўзбек футболининг 105 йиллигини кенг нишонлаш, ўзбек футболининг тамал тоши қўйилган Қўқон шаҳрида янги стадион барпо этиш тўғрисидаги қарорлари қўқонлик минглаб футбол ихлосмандларини қувонтиргани бор гап. Улар бунинг учун Президентимизга миннатдорчилик изҳор этишдан чарчашмаяпти.\nҚўқондаги “Марказий” ўйингоҳ бугунги кунга келиб барчанинг ҳавасини келтирувчи даражада таъмирланди. Янги мавсумда “Қўқон-1912” жамоаси ҳам замонавий кўринишга эга стадионда тўп суради.\nҚўқонлик футбол мухлислари янги мавсум очилишини сабрсизлик билан кутишмоқда. Ниҳоят улар орзиқиб кутган кунлар яқин.\nЭртага “Марказий” стадионда 2018 йилги мавсумнинг очилиш маросими ташкил этилади. Маросимда Ўзбекистон Миллий олимпия қўмитаси президенти ва Ўзбекистон футбол ассоциацияси 1-вице-президенти Умид Аҳмаджонов иштирок этади.\nАйни дамда очилиш маросимини юқори даражада ўтказиш борасида кенг кўламли ишлар амалга оширилмоқда.\nЭртага “Қўқон-1912” – “Навбаҳор” учрашувидан олдин бўлиб ўтадиган тадбир ўзига хослиги билан ажаралиб туради ҳамда мухлислар учун унутилмас онларни тақдим этади, десак муболаға бўлмайди. Бу учрашувни байрамона тарзда ўтказиш учун стадионда жуда катта тайёргарлик ишлари олиб борилмоқда.\nМаросимнинг биринчи қисмида бундан 105 йил олдин Ўзбекистонга футбол қандай кириб келгани, унинг асосчилари кимлар бўлгани туғрисидаги саҳна кўриниши йиғилганларга кўрсатиб берилади.\nБундан ташқари, эстрадамиз юлдузлари ўз чиқишлари билан футбол ишқибозларини хурсанд этишга бел боғлашган. Мухлисларимиз учун театрлаштирилган концерт дастури намойиш этилади.\nЭртага катта футболни соғинган мухлислар учун ҳақиқий байрами бўлади. Бир сўз билан айтганда, янги таъмирдан чиқарилган "Марказий" стадионда, мухлислар учун жуда катта байрам тадбири ўтказилиши режалаштирилган.


Глобал мавзуга онгли муносабат: Биз миллат сифатида янги боскичга качон чикамиз? – КУН УЗ\nГлавная / Жахон / Глобал мавзуга онгли муносабат: Биз миллат сифатида янги боскичга качон чикамиз?\n07.11.2020\tЖахон Comments Off on Глобал мавзуга онгли муносабат: Биз миллат сифатида янги боскичга качон чикамиз? 23 Показы\nKun.uz сайти хомийлигида суратга олинган «SUBYEKTIV» лойихасининг илк сонини такдим этамиз. Муаллифларнинг турли мавзулардаги субъектив фикрлари акс этадиган ижодий лойиханинг илк мавзуси – чикиндилар ва келажак олдидаги масъулиятимиз. Жамшидхон Зиёхонов купчилик беписанд карайдиган мавзуни оригинал ёндашув ва замонавий талкинда очиб беради.\nУмрингизда ташлаган биринчи баклашка эсингиздами? Aлбатта, йук. Инсон узининг 7 авлодини билиши керак дейишади. Лекин биласизми, бу дунёда сизнинг 14-авлодингиз яшаётган пайтда хам сиз ташлаган уша биринчи пластик баклашка хали чириб улгурмаган булади.\nБу – битта пластик идиш. Одамзот булса, хар йили 300 миллион тоннадан ортик пластик чикинди билан Ер сайёрасини ифлослантиради.\nБу ракамлар билан Узбекистонда купчиликни хайрон колдиролмайсиз. Халкимизга бу кизик эмас. Уларни кайсидир хонанда хаёти, шахсий муносабатлари купрок кизиктиради…\nЭкология? Дарахт? Сувни тежаш? Чикиндини саралаш? Нима улар?\nКупчилик мени хозир навбатдаги томи кетган вахимачи, экофаол дейиши мумкин. Лекин бу гапни айтишдан олдин бизга омонат килиб берилган бу дунё, ундаги жониворлар ва бошка неъматларни кандай ахволга солганимизни куриб куйинг.\nБу хеч канака вахима эмас. Aфсуски, бу – одамзот туфайли Ер юзида вужудга келган аянчли хакикат: йилдан йилга рекорд даражага чикаётган урмон ёнгинлари, пластик ва бошка чикиндилар туфайли ифлосланиб бораётган сув, тупрок, хаво, йуколиб бораётган флора ва фауна, инсон омили туфайли атмосферага тухтовсиз чикаётган иссикхона газлари ва албатта, глобал иклим узгаришидир.\nКупчилик халигача бу муаммолар Узбекистонга тегишли эмас, булар узок-узок улкаларда буляпти, деб уйлайди. Вахоланки, муаммолар Узбекистонда аллакачон бошланиб булган. Биз буни хис киляпмиз, аммо шунчаки эътибор бергимиз келмаяпти.\nЭсингиздами, 10–20 йил олдин пойтахтда кандай киш буларди. Тиззадан келадиган корлар, сирпанчик кучалар, корбурон уйнаган болалар… Инсоният иклимни узгартиряпти ва бунинг окибати аянчли булади. Тог музларининг эриб кетиши, кургокчилик, хосилдорликнинг кескин камайиб кетиши, нархларнинг ошиши…\nAйнан Марказий Осиё худуди экологик узгаришларга сезгир ва нозик хисобланади. Aммо бизнинг энг катта муаммомиз – одамларнинг бу масалаларга бефарклиги ва бу муаммоларнинг жуда кам ёритилиши.\nБугун Узбекистонда энг долзарб муаммолардан бири, аксарият холларда халкимиз тугри муомала килолмайдиган чикинди хакида гаплашамиз.\n18-асрдаги саноат инкилобигача, Ер юзидаги 90 фоиз ахоли кишлок хужалиги билан шугулланиб кун кечирган. Кейинчалик руй берган индустриал портлаш, завод ва фабрикаларнинг кетма-кет очилишидаги жараёнларнинг борган сари автоматлашиб бориши жуда хам катта иктисодий усишга сабаб булган. Лекин айнан шу узгаришлар экологияга тиклаб булмас зарар етказадиган жараёнларга старт берган. Саноат революцияси бошлангандан бери Ер юзида чикинди турлари кундан кунга купайиб боряпти.\nКуйида баъзи чикинди турларининг чириш муддатини келтириб утамиз:\nОзик-овкат чикиндиси – 4-6 хафта. Картон ва турли хилдаги когоз – 1 ойдан 2 йилгача. Сигарет колдиги – 10 йилдан 20 йилгача. Пластик пакет – 10 йилдан 20 йилгача. Пластик стакан – 50 йил. Батарея – 100 йил. Алюминий банка – 80 йилдан 200 йилгача. Пластик баклашка – 459 йил. Бир марталик таглик – 550 йил. Шиша – 1 миллион йил ёки умуман чиримайди.\nДахшатли сонлар, тугрими?! Биз хар куни уйламасдан бегам ташлайдиган аксарият чикинди биздан кейин хам анча вактгача Ер юзини захарлаб ётиши уйлантириб куяди. Менинг хам чикиндига муносабатим шу сонларни билганимдан кейин узгаришни бошлаган.\nОхангарон чикинди полигонидамиз. Бу ерга Тошкент шахридан чикадиган чикиндини олиб келишади. Полигон аллакачон тулиб булган. 2021 йилнинг бошида ёпиш режалаштирилмокда. Ердан 20–30 метр баланд, чикинди уюмларидан хосил булган тог хосил булган. Чикинди уюмлари устига тупрок тукиб, текислаб куйилган…\nОрганик чикиндилар – пучоклар нисбатан тез чиришига карамасдан, бир катор глобал муаммоларга сабаб булади. Дунёдаги мавжуд кишлок хужалиги ерларининг карийб 30 фоизи, яъни 1,4 миллиард гектари охир-окибат пучокка ташланадиган озик-овкат махсулотларини ишлашга сарфланади. Бу микдордаги махсулотни етиштириш учун 173 миллиард метр куб сув, яъни кишлок хужалиги учун ишлатиладиган умумий сувнинг 24 фоизи – 28 миллион тонна сув кетади. Бундан ташкари, дунёдаги иссикхоналарнинг 8 фоизи озик-овкат чикиндилари чикаришидан хосил булади.\nХозирда хонадонларимиздан чикадиган аксарият чикиндиларнинг сунгги манзили шунака талабга жавоб бермайдиган чикинди полигонлари булиб, бу ерга тушган пучок узидан узи метан газини ажратишни бошлайди. Биламизки, метан корбонат ангидриддан бир неча баробар кучли иссикхона гази хисобланади.\nСтатистикага кура, ахоли даромади кам булган мамлакатлардаги озик-овкат махсулотларидаги йукотиш ишлаб чикариш жараёнига, ривожланган мамлакатларда эса истеъмол жараёнига тугри келади.\nМисол учун, AКШ ахолиси озик-овкатининг тенг ярмини пучокка ташлар экан. Бу шунчаки дахшат.\nОзик-овкат махсулотлари чикиндиларини уй хайвонларига бериш азалдан кулланиб келинадиган самарали утилизация усули хисобланади. Чунки хайвон еган емишнинг учдан бир кисми гушт ва сут хосил булишга сарфланади.\nОлдинлари шахарда хам купчилик мол, куй бокарди. Уйда пучок челаги тулиб колса, кайси кушнининг молига олиб чикиб беришни танлардим. Хозир товук хам бокишмаяпти.\nПолигонларга чикиб кетадиган барча пучокни уй хайвонларига бериш имконсиз эканини биламиз. Биз пучок микдорини минимумга туширишимиз мумкин. Нима килсак булади?\nБиринчи навбатда овкатимизни охиригача ейишни урганишимиз керак. Ёмондан ярим кошик деб бежизга айтилмаган.\nОвкат пишираётганда исроф булмайдиган килиб пишириш керак. Озгина оч колганимиз – исроф буладиган овкатдан яхширок. Уйдаги масалликларнинг яроклилик муддати тугаётганларини биринчи ишлатиш керак. Супермаркетга кириб мева-сабзавот олаётганда, хамма чиройлиларини танлаб олади. Сал бужмайганлари колиб кетаверади. Супермаркетларда яроклилик муддати 2 кун колган мева-сабзавотларни купинча эхтиёт чораси сифатида ташлаб юборишади. Энди барча супермаркетлардан канча пучок чикишини тасаввур килаверинг.\nБуни купчилик билмайди. Aммо сиз энди биласиз. 1-2 кунлик овкатга масаллик олганда сал бужмайганларидан хам олаверинг. Иншааллох, савобга коласиз.\nПластик – койилмаком буюм, чунки у жуда секин чирийди. Пластик – дахшатли буюм, чунки у жуда секин чирийди\nПластик яратишга биринчи кадам 1855 йилда куйилган булса хам, саноат микёсида у 1950 йилдан бошлаб ишлаб чикарилган. Пластикдан ясаса буладиган буюмларнинг хилма-хиллиги, бу материалнинг жуда хам чидамли ва эластиклиги уша давр одамларини хайратда колдирган ва ушандан бери у факат ва факат оммалашиб боряпти.\nТаккослаш учун, 1990 йилдан 2000 йилгача ишлаб чикарилган пластик чикиндининг умумий микдори ундан олдинги 40 йил ичида чикарилган пластик чикиндидан хам куп. Бугунги кунда хар йили чикадиган пластик чикиндининг умумий вазни деярли бутун инсоният популяцияси вазнига тенг.\nШу пайтгача ишлаб чикарилган барча пластикнинг бор-йуги 9 фоизи кайта ишланган. 12 фоизи ёкиб юборилган. Колган 79 фоизи чикинди полигони, ахлатхона ва табиатда турибди.\nПластик чикиндининг дахшатли томони – у жуда хам куп. У хамма жойда ва хамма сохада. Аксарияти эса кайта ишлашга яроксиз.\nАйтайлик, овкатланиш шохобчасидан 2та лимон чой олдик. Эътибор беринг, 2та лимон чой ичиш учун канча чикинди чикаряпмиз: 2та пластик стакан, 2та пластик трубочка, 2та пластик чой кошик, 6та шакар пакетча, 2та чой пакет ва битта катта картон идиш. 5 минутда ичиб тугатадиган 200 миллилитр чойдан чикаётган чикинди шу.\nБундай стаканларни когоз стакан деймиз, лекин у факат когоздан килинмаган. Унда иссикликни ушлаб туриш, когоз суюкликни шимиб олмаслиги учун стакан ички тарафдан пластик билан копланган. Бундай катламларда пластик ва когозни бир-биридан ажратиб булмайди. Яъни улар кайта ишлашга яроксиз хисобланади. Бундан ташкари, ушбу пластик ичида бисфенол A деган модда булиб, у юкори харорат таъсирида стаканнинг ичидаги пластикдан ажралиб чикади. Демак, биз ичаётган кофе ёки лимон чой билан бирга зарарли модданинг микробулакларини хам ютамиз.\nДунёдаги энг куп кахвахоналарга эга «Starbucks» компанияси 2020 йилдан бошлаб пластик трубочкалардан бутунлай воз кечди. Умумий овкатланиш сохасида фаолият юритадиган компанияларнинг бу каби ташаббуслари пластик чикиндисига карши курашда жуда катта ёрдам беради. Бундай ташаббусларнинг пайдо булиши учун жамият буни тушуниб, онгли равишда талаб килиши керак.\nБиз келгуси авлодларни захарлаяпмиз. Хеч кандай муболагасиз шундай\nМуддати тугаб ахлатхоналарга ташланадиган пластик табиатга зарар келтиради, аммо сув хавзаларида тупланадиган чикинди зарари 100 баробар купрок. Бу экологик фожеа.\nПластик сабабли хар йили 1 миллиондан ортик денгиз жонзотлари ва кушлари нобуд булади. Бу факат аникланган статистика. Шунчаки пластик буюм ёки нейлон турга илакишиб колиш денгиз мавжудоти учун аянчли якун топиши мумкин. Чунки тана тузилиши туфайли уларнинг харакатлари жуда хам чекланган. Сувдаги чикинди уюмлари – аксарият денгиз вакиллари учун хакикий тузок.\nСувга тушган пластик вакт утиши билан Куёш ултрабинафша нурлари, тулкинлар ва тузлар таъсирида парчаланиб, микропластик хосил килади ва бу пластикдан кура дахшатлирок нарса. Чунки микропластик яхши адсорбент хисобланади: сувда у кишлок хужалиги ва саноатдан чиккан захарли таксин моддаларни узига шимиб олади.\nДенгиз жониворлари, майда баликлар микропластикни планктон деб уйлаб, истеъмол килишни бошлайди. Натижада таксинлар микропластикдан балик танасига утади. У баликни эса бошка йирикрок балик истеъмол килади. У эса бир кун келиб инсон кармогига илинади.\nКарабсизки, узимиз захарлаган балик ликопчамизда.\nБу дунёда хеч нима изсиз йук булиб кетмайди. Бу – материя сакланиш конуни. Куриб туримизки, инсон ташлаган чикинди охир-окибат узига захар булиб кайтиб келади.\nБугун океанларда чикинди шунчалик купки, улар уюлиб бутун бошли оролларни хосил килган. Уларнинг 2таси Тинч, 2таси Aтлантика ва 1та Хинд океанида. Шу йил август ойида Тинч океанидаги чикинди ороли Франция худудига тенглашди. Сунгги маълумотларга кура, дунё океанларида 5,25 триллион микропластик булаклари мавжуд.\nAгар хозирги тенденциялар давом этса, 2050 йилга бориб, океанларимизда баликдан кура пластик купрок булади.\nАхлат олишга келганларни ахлатчи деб куямиз. Улар ахлатчи эмас, улар – тозаловчи. Аслида, биз ахлатчимиз\nУзбекистонда 10 фоиз чикинди кайта ишланади. 90 фоизи чикинди полигонларига олиб келинади. Шуни тушуниш керакки, чикинди полигонлари муаммонинг ечими эмас. Улар дахшатли кимёвий курол. Узи Узбекистонда чикинди полигонлари йук хисоб. Борлари эса шунчаки ахлатхоналар. Чунки хакикий чикинди полигонида ерости сувларини захарламаслиги учун махсус изоляция катламлари булади.\nМасалан, бу ердан биогазлар чикади, уларни зарарлантирадиган филтрлар булиши керак. Биздаги чикинди полигонлари бу талабларга жавоб бермайди. Жавоб берганда хам качонгача чикинди полигони очиш билан шугулланамиз. Бутун ер юзини чикинди билан тулдирганимиздами?!\nБиз чикинди деб айтаётганларимиз, аслида, кайта ишланадиган материал хисобланади. Ривожланган давлатларда чикиндини саралаб, кайта ишлаш аллакачон бошланган ва бу жуда яхши бизнес хисобланади.\nВатанимизда эса чикинди сараланмаётганига 2та сабаб бор. Биринчиси – бунинг учун давлат томонидан хеч канака шароит ва инфратузилма яратилмаган. Иккинчи сабаб – халкимиз узи чикараётган чикинди каерга кетяпти, нима буляпти, кизикмайди. Ховлимизда, чунтагимизда, кулимизда булмаса булди. Ташладик, демак кутулдик…\nХалкнинг узи бу мавзуларни кутармас экан, давлатдан хеч нима кутмаса хам булади.\nЛекин Узбекистонда хам олдин чикиндини саралашга уринишлар булган. Эсингизда булса, 2012 йилда Тошкент ахолисини 15 кун ичида мажбурий чикинди саралаш тизимига утказмокчи булишган. Бунда ок пакетга когоз, кук пакетга пластмасса, сарик пакетга эса…\nЧикинди саралаш нималигини, унинг нега кераклигини умуман билмайдиган, хаётида чикинди саралашга дуч келмаган одамларга 15 кун мухлат берилганди.\nРивожланган давлатларда чикиндини саралаб йигиш тизимига бутунлай утиш учун 20 йилдан 30 йилгача вакт керак булган. Буни биринчи 1975 йилда Германия бошлаб берган. Кейин Aнглия, Франция саралашни бошлаган. Бу дастлаб тажриба куринишида бошланган. Секин-секин шунга инфратузилма яратилиб, одамлар узини тайёрлашни бошлаган. Бу нега кераклигини тушуниб етишган. Бизда булса, 2 хафта. Aлбатта, одамлар буни негатив кабул килган, бунинг ортидан пул килишмокчи деган гумонлар хам булган.\nУзбекистон шахарларида урна йук\nЧикиндини саралаш–саралаш деяпмиз. Пойтахтда урна етишмаётган пайтда, чикиндини саралаш хакида канака гап булиши мумкин?\n2018 йилда Вазирлар Махкамаси карори билан кучалар, йулаклар, марказий майдонлар, куприклар, тунеллар, хиёбонлар ва умуман шахар инфратузилмасига кирувчи жойларни хар 40–50 метрида урна шартлиги тугрисидаги тартиб тасдикланганди. Лекин куриб турганимиздек, пойтахтимизда халигача урна етишмовчилиги муаммо булиб турибди.\nХужжат буйича, Тошкент кучаларига урна урнатишга Ободонлаштириш бош бошкармаси жавобгар экан. Бошкармадаги вакилларнинг гапига караганда, урна сотиб олиш учун хокимият маблаг ажратиши керак. Хокимиятдан олган жавобдан шуни тушундикки, урна сотиб олишга пул йук. Пойтахтга урна куйишга пулимиз йук экан-у…\nЛекин барибир асосий муаммо – одамларнинг чикиндига муносабати\nУрна бор-йуклигига карамасдан хохлаган жойимизни ахлатхонага айлантирамиз. Aллох бизга берган неъматлардан маза килиб бахраманд буламиз. Мусулмонмиз деймиз, лекин, афсуски, мусулмончиликнинг энг асосий талабларидан бири – тозалик ва покликка риоя килмаймиз.\nБизга омонат килиб, авайлаб фойдаланишимиз учун берилган неъматларнинг кадрига етмаймиз. Уларни тахкирлаймиз. Узи шундок хам кам сонли дам олиш масканларимизни ноёб табиатимизни асрамаймиз. Борган жойимизни уялмасдан чикиндихона киламиз.\nЛекин барибир халкимизга ишонаман. Фарзандларимизга яхши тарбия берайлик, узимизни ислох килайлик…\nAзиз томошабин, умид киламанки, бу фильмдан кейин урна йуклиги табиатга чикинди ташлашингизга сабаб булолмайди.\nПред. «Пойга тугади» – Байден президент сайловида галаба козонганлигини эълон килди\nСледующая Зеленский коронавирусга чалинди\nЛиван прокуратураси 4 августда Байрутда юз берган портлашни тергов килиш давомида Ливаннинг собик бош вазири …


Эркин микрофон - Домланинг айтганини қилу¸ қилганини қилма..ми\n16 апрел 2021, Тошкент вақти: 14:11\nдейди халқ инқилобни тан олмасдан¸ лавозимига ëпишиб олаëтган Қурмонбек Бекиевга эътироз билдирган ўзбеклардан бири.\nДарвозани тешган тўпни тепган ўзбек футбол қироли ким эди?\nТепсам тешаман¸ дея чап оёғига қизил латта боғлаган Красницкий деган футболчи бўлар эди¸ шу киши ҳақида кўпроқ билмоқчи эдим¸ дейди самарқандлик Шуҳратбек.\nОзодлик: Ассалому алайкум. Яхшимисиз?\nШуҳратбек: Бу Озодлик радиосими?\nОзодлик: Ҳа¸ Озодлик радиоси. Нима гапларингиз бор? Марҳамат гапираверинг.\nШуҳратбек: Бир нарсага қизиқишим бор эдида. Шуни сўрамоқчи эдим. Иложи бормикан¸ деган маънода. Футбол тўғрисида ўзимизда жуда кўп нарсалар гапириладию¸ лекин Пахтакор-79 дан кейин Геннадий Красницкий умуман номаълумлигича қолиб кетган. Шу тўғрисида бир маълумот бера олмайсизларми? Умуман шу тўғрисида бир нарса била олмаганманда. Кўп нарсалар унутилиб кетади. Бир мартага чиқади¸ аммо унинг дарвоза тўрини тешганлиги тарихда бошқа учрамаган бўлса керак. Шу даражадаги футболчиларимиз унутилиб кетилган.\nОзодлик: Билганингизча сиз гапириб беринг. У ëғига биз топамиз.\nШуҳратбек: Йўқ¸ мен билмайман. Фақат оғиздан оғизга ўтганларини эшитганман. Бирор нарса айтишим қийин. Ўзим қизиқаману¸ лекин айнан мана шу тўғрисида билмаганим учун сизларга мурожаат қилдимда. Мана шу тўғрисида сал бўлса ҳам маълумот бериб ўтсангизлар.\nОзодлик: Дарвозанинг тўрини тешганини қаердан эшитдингиз? Қандай бўлган¸ қайси дарвоза¸ қаернинг дарвозаси?\n- Менимча¸ бу Кристалл жамоаси билан ўйнаган пайтда бўлган бўлса керак. Лекин аниқ айта олмайман. Фақат шуни эшитганман. Унинг Пахтакор-79 дан кейинги фаолияти ҳақида бирор жойда бир энлик нима ҳам ўқимаганман¸ эшитмаганман¸ дейди Шуҳратбек.\nҲамзанинг ўғли Аббос қаерда?\nдеб савол қўйди самарқандлик бу қизиқувчан суҳбатдошимиз.\n- Собиқ совет даврида Ҳамза Ҳакимзода Ниëзий ижоди жуда яхши ўрганилар эди. Кейин бироз орқага кетди. Сал унутилгандай бўлди. Ҳамза Ҳакимзоданинг Аббос деган ўғли бўлади. Мана шуни мен жуда кўп жойлардан излаб кўрдим¸ тарихчилардан сўраб кўрдим. Елка қисишдан нарига ўтиш йўқ. Тўғрисини айтсам¸ унутиб кетилаëтган нарсаларга жуда ҳам қизиқаман¸ дейди Шуҳратбек.\nИнқилоб нуридан олдим шу гулни\nХоразм айтишув лапарларида созанда гўяндага қараб “Сиз шу гулни қайси боғдан олдингиз?” деб савол сўрайди. Гўянда эса “Инқилоб нуридан олдим шу гулни” дейди.\nБизга телефон қилиб Қирғизистондаги воқеаларга муносабат билдирган навбатдаги суҳбатдошимиз назарида¸ бугун сиёсат саҳнасидаги Бакиев ҳам¸ Бекназаров ҳам инқилоб меваларидир.\n- Қирғизистонда тўполон бўлди¸ дейишаяпти. Сизларда "Эркин микрофон" деган эшиттириш бор экан. Бакиевнинг келганига ўзи беш йил бўлди. У ҳокимият тепасига келганда Қирғизистонда ҳужжатли филм қилиб кўрсатилган эди. Ҳаммани орқасидан эргаштириб кетган эди. Кейин Роза Ўтунбаева¸ Алмаз Атамбаев¸ Азимбек Бекназаров¸ Ўмурбек Текебаев – булар ҳаммаси¸ мана Феликс Кулов ҳам бор эди¸ булар ҳаммаси биттадан лавозимда ишлаб юришди. Бўшатгандан кейин яна оппозиция бўлиб қолди¸ дейилаяпти. Агар булар ҳақиқатан оппозиция бўлиб¸ шу Қирғизистоннинг халқининг ҳаëтини яхшилаш учун қилаëтган бўлсаю¸ жуда яхши. Амал учун қилинаëтган бўлса¸ ҳозир мана 80 нафардан ортиқ одам ўлди¸ дейилаяпти¸ буларнинг виждонига ҳавола бўладида. Амал учун қилинмасдан халқнинг ҳаëтини яхшилаш учун қилинадиган бўлса¸ буни отганларнинг зиммасида бу нарса.\nЭнди Қозоғистондан бир одам гапириб айтдики¸ “Бу янги бўлган ҳокимиятни биз тан олмаймиз” дегандай гаплар бўлди. Бакиев ҳокимиятини тан олган нима учун бугун Роза Ўтунбаеванинг ҳокимиятини тан олмайди? Уларники агар инқилоб бўладиган бўлса¸ 7 апрелда қилингани ҳам инқилоб. Бунинг қанақа фарқи бор? Бу ерда битта фарқи бор. Ўтган сафаргисида битта ҳам одам ўлмаган. Асқар Ақаев “Агар Қирғизистон аҳолисининг бир томчи қони тўкиладиган бўлса¸ ҳар қандай лавозимдан воз кечаман” деб виждонли¸ ўқимишли¸ инсонпарвар одамнинг ишини қилиб¸ чиқиб кетди ҳокимиятдан. Энди Бакиев Қирғизистоннигн қаеридадир ëтиб¸ “Мен ҳали ҳокимиятдан кечганим йўқ” деган гапларни қилаяпти. Энди бир ўйланиб кўриш керакда. Бу одам инқилоб қилса¸ ҳамма тан олавериши керакку¸ бунга қарши қилинганда тан олинмаслиги керакми¸ дейди қирғизистонлик суҳбатдошимиз.\nМен бу ерда ўт ёқсам¸ Андижонда тутуни\nСуҳбатдошимиз Андижондан туриб Андижон ва Бишкек исёнларини муқояса қилади.\n- Андижонданман. Исмим Бурҳониддин.\nОзодлик: 2005 йилнинг 13 майида Андижонда халқ ўзгартиришга ҳаракат қилиб кўрган эдику. Улар билан буларнинг фарқи нима бўлди?\n- Унда Андижонда бир гуруҳ одамлар¸ ҳукумат тили билан айтганда "акромий"лар қилди¸ халқнинг тили билан айтганда ишбилармонлар қилди. Энди бу ерда оппозиция қилди. Фақат ҳокимиятга қарши курашишни касб қилган одамлар қилаяпти буни. Бу ерда энди 20-25 нафар қамоққа тушиб қолган одамларнинг тарафдорлари қилган. Иккаласининг фарқи шунда.\nОзодлик: Ўзбекистонда бир ўзгаришлар бўлиши зарурми ë ҳаммаси олам гулистонми?\n- Ўзбекистонда олам гулистон ëки гулистон эмаслигини айтиш учун сизга битта мисол айтаман. Озарбайжонда¸ янги мустақил бўлган йиллар эди¸ ОРТ дан бир аëл интервю олганда¸ “Қанақа? Озарбайжонда қанақа яшаяпсизлар?” деб айтганда. Жуда яхши яшаяпмиз дейишган. “Тўхтанг¸ тўғриликча гаплашайлик” деганда¸ “У нас говорить правду очень опасно” деган ўша одам. Гапирганимиз билан гапларимиз тарози босмайдида. Яшаяпмиз. Албатта¸ халқнинг ҳаëти яхши бўлмагунча¸ давлат мана шунақа тўполон¸ ғижи-бижи билан ўтаверади¸ дейди андижонлик Бурҳониддин ака.\nЯна "ўзбек маликаси" ҳақида\nСуҳбатдошимиз ўзбекистонлик академик Рустам Абдуллаев фикрларига ҳам муносабат билдиришни лозим топди.\n- Рустам Абдуллаев деган профессорми¸ академикми бор экан. Наманганлик экан. Шу одам тўғрисида ҳам жуда кўп гап-сўзлар бўлди. Бу одамнинг гапига эътибор берадиган эмасда. Бу одам Норин районида исполком раиси бўлганман деди. Бу одам энди СССР даврида коммунист бўлиб ўша даврдаги тузумга ўзининг содиқлигини кўрсатган. Ҳозир ҳам ўзининг содиқлигини кўрсатиб тузумга¸ Гулнора Каримовани малика деб¸ ëши ҳам бир жойга борган бўлиши керак¸ энди ҳар ким ўзининг гапини гапиради. Мендан бошқалар ҳам Рустам акага гапиришди. Ëши катта бўлиб қолди. Неваралари бор экан. Сиëсатчи эмасман деяпти. Кўпчиликка ëқмайдиган гапни гапириб¸ ҳаммага масхара бўлишнинг кераги йўқда¸ дейди суҳбатдошимиз.


Паралимпиячиларимиз Венгрияда ҳам ўз кучларини намойиш этишди\n8 май, 2017, 21:41\nЖорий йилнинг 04-07 май кунлари Венгриянинг Эгер шахрида паралимпиянинг оғир атлетика спорт тури бўйича Эгер 2017 Жахон Кубоги бўлиб ўтди.\nЎзбекистон паралимпия ассоциациясининг SPORTS.uz га хабар беришича, ҳамюртларимиз ушбу Жахон Кубогида 1та кумуш ва 1та бронза медални қўлга киритдилар. Жумладан, аёллар ўртасида кечган бахсларда хамюртимиз Қўзиева Рўза -50кг вазин тоифасида қатнашиб дастлабки уринишидаёк 89кг.ни ўзига бўйсиндириб, кумуш медали сохибаси бўлди.\nЭркаклар ўртасида кечган бахсда эса хамюртимиз Нуриддин Давлатов 97кг вазн тофасида қатнашиб, 187кг.ни кўтарган ҳолда, бронза медали соҳиби бўлишди ҳамда 2017 йил сентябр ойида Мексика шахрида бўлиб ўтадиган Мексика 2017 Жаҳон Чемпионати йўланмасини қўлга киритишди.\nҚуйида ушбу мусобақанинг тақдирлаш маросимидан олинган баъзи фотосуратларни томоша қилишинингиз мумкин.\nҚайд этиш лозим, олдинроқ сув спорти бўйича Ўзбекистон паралимпиячилари Англиянинг Шеффилд шаҳрида ўтказилган мусобақада муваффақиятли иштирок этишган эди.


Учуқ фақат лабда тошмайди (генитал герпес ҳақида) - 27 Октября 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2022-05-27, 7:21 AM\nГлавная / Bosh sahifa » 2014 » Октябрь » 27 » Учуқ фақат лабда тошмайди (генитал герпес ҳақида)\nЛаб атрофига чиқувчи герпес (учуқ)лар кўпчилигимизга маълум. Учуқни герпес инфекциялари қўзғатади. Ирим қилишларича, қаттиқ сесканиб қўрққан кишининг лаби атрофида учуқ тошар экан. Бу қараш тиббий жиҳатдан ҳам асосга эга.\nЯъни одам қаттиқ қўрққанида иммун тизими бирдан пасайиши ҳисобига инфекция фаоллашади ва учуқ чиқиши кузатилади.\nГерпес фақат лаб атрофида тошмай, қовурға орасидаги нерв шохобчаси устидаги терида, жинсий аъзоларда ҳам учраши мумкин. Терининг қайси қисмига чиқишига қараб герпес турлари фарқланади. Бугунги мақолада энг муаммоли тури – жинсий аъзоларда учровчи герпес ҳақида маълумот берамиз. Тиббиётда у генитал герпес деб номланади.\nОдам организмида инфекцияларнинг маълум титри бўлиб, қондаги миқдори ошиб кетса, улар фаоллашади ва турли даражадаги касалликларни пайдо қилади. Шунга кўра генитал герпес тошишининг асосий сабаблари қуйидагилар:\n• қондаги герпес инфекциясининг титри меъёрдан ошиши;\n• иммунитетнинг пасайиши;\n• генитал герпеси бўлган бемор билан жинсий алоқада бўлиш, сочиқ, кийимларини алмаштириб ишлатиш, шахсий гигиена қоидаларига амал қилмаслик.\nАёллардаги генитал герпеснинг биринчи белгиси жинсий аъзонинг қалин ва юпқа лабларида ва орқа чиқарув тешиги атрофида қизил доғларнинг пайдо бўлишидир. Орадан бирор соатлар ўтгач, қизил доғлар қичиша бошлайди. Унга таъсир қилинганда ачишади ва ичи рангсиз суюқликдан иборат пуфакчалар ҳосил қилади. Баъзи герпеслар жинсий аъзоларнинг ичида ҳам учраб, уларни ачишиб безовта қилгачгина пайқаш мумкин. Жинсий аъзолар атрофидаги герпес пуфакчалари бир-бирига жуда тиғиз жойлашгани ва теридан кўтарилиб туриши боис, уларни пайпаслаб сезиш мумкин.\nАжралма рангининг ўзгариши, пешоб ажратишда оғриқ ва ачишиш,\nумумий дармонсизлик, ҳарорат кўтарилиши, қорин соҳасида оғриқлар, пуфакчали тошмалар тошиши ҳам генитал герпес белгиларидир.\n10-15 кунда пуфакчалар ёрилиб, ярага айланиши мумкин.\nТашхис қўйишда эса, албатта, қон таҳлили ўтказилади. Инфекция титри аниқланиб, меъёрга келтирилади. Қондан инфекция тозаланмаса ҳам, пуфакчалар ёрилиб, 20-30 кунларда йўқолиб кетиши мумкин. Аммо орадан бир оз фурсат ўтгач, тошмалар қайта-қайта тошавериши кузатилади.\nФарзанд кутаётган аёлларда ҳомиладорлик вақтидаги умумий дармонсизлик, иммунитетнинг пасайиши қондаги герпес титрининг ошиб кетишига сабаб бўлади. Агар ҳомиладор аёл генитал герпесни вақтида даволамаса, ҳомила тушиши, боланинг туғма касалликлар билан туғилиши ёки туғуруқнинг оғир кечишига сабаб бўлади.\nГенитал герпеснинг эркалардан кўра аёлларда кўпроқ кузатилиши жинсий аъзоларнинг жойлашуви билан боғлиқ. Эркакларда инфекцияга мойиллик ҳам, инфекция тушиши эҳтимоли ҳам пастроқ бўлса, аёлларда инфекция тушиши ҳолати кўпроқ кузатилади. Бундан ташқари, герпес эркаклардан кўра аёлларга тезроқ юқади.\nМақола дерматовенеролог шифокор билан ҳамкорликда тайёрланди\nКатегория: Foydali maslahatlar / Полезны советы | Просмотров: 2593 | Добавил: maslahatlar, foydali, Maslahat bering, маслахат беринг, текин маслахат, полезные советы, маслахат, tekin maslahat, Maslahat | Рейтинг: 0.0/0


Ҳисобланадиган ҚҚС мавжуд эмас, бироқ ҳисобот топшириш зарур\nЕрдан оқилона фойдаланиш бўйича масъулият кучайтирилади\nЎзаро манфаатли ҳамкорликни мустаҳкамлаш йўлида\nТовар қайтарилганда базага тузатиш киритиш\nҚҚС ажратиб кўрсатилган барча ҳисобварақ-фактуралар реестрда акс эттирилади\nНКМ чекида ҚҚС ҳақидаги маълумотлар қайд этилиши шарт\nВаучер – имтиёз бериш учун ҳужжат\nЧиқиндиларни солиқсиз сотамиз\nРеализация қилишдан зарарни базага киритиш\nДСИга билдириш тақдим этиб, ўтаверинг\nФақат ЖШДС ва ЯИТ бўйича ҳисобот топширасиз\nХусусий корхона фойдаси\nҚатнаб ишлаганлик учун компенсация\nИжара тўловларидан даромад солиғи\nҚайта баҳолашни бекор қилиб бўлмайди\nАвтомобиль совға сифатида\nВаколатхона совға берганда\nУн реализация қилинишини расмийлаштирамиз\nХизматлар таннархини аниқланг\nБожхона омборидаги ТМЗ: ҳисобини юритиш хусусиятлари\nТоварлар чиқариб юборилганидан кейин қийматига тузатиш киритиш\nИнтеллектуал мулк ҳуқуқи божхона ҳимоясида\nСБХ / 2019 йил / № 11 / ҚҚС ҳақида\nКорхона дори воситаларини ишлаб чиқаради ва реализация қилади. 2019 йилдан умумбелгиланган солиқлар тўловчисига айландик. Электр энергияси ва сувни ҚҚС билан оламиз. Ушбу ҚҚСни ҳисобга олмаймиз, сабаби имтиёзга эгамиз (Солиқ кодексининг 208-моддаси 13-банди). Уни электр энергияси ва сув қийматига киритамиз, кейин эса ишлаб чиқарилган маҳсулот таннархига ҳисобдан чиқарамиз.\n1. Барча оборотлари ҚҚС тўлашдан озод этилган корхона ҚҚС ҳисоб-китобига 3-«Ҳисобга олинадиган қўшилган қиймат солиғи суммаси ҳисоб-китоби» иловасини тўлдириши керакми?\n2. 4-«Харид қилинган товарлар (ишлар, хизматлар) бўйича ҳисобварақ-фактуралар (ҳисобварақ-фактура ўрнини босадиган ҳужжатлар) реестри» иловасини тўлдириш керакми? Агар керак бўлса, ҚҚС қайси устунда ажратиб кўрсатилади?\nКорхонангиз умумбелгиланган тизимдаги солиқларни тўловчи сифатида ҚҚС тўловчиси ҳам ҳисобланади. Корхонанинг ўзи эмас, балки тиббиёт буюмларини реализация қилиш обороти ҚҚС тўлашдан озод этилган (Солиқ кодексининг 208-моддаси 13-банди). Айни пайтда 100% оборотингиз имтиёзли тушумдан ташкил топган бўлса ҳам, бу ҚҚС тўловчиси сифатида ҳисобот топширмаслигингиз мумкин дегани эмас. Сизда исталган даврда ҚҚС солинадиган оборот юзага келиши эҳтимоли бор. Масалан: кераксиз асосий воситалар ёки ТМБни сотасиз, ҳадя қиласиз, УФга киритасиз ва ҳ.к.\nУмуман ҚҚС тўлашдан озод қилинган корхоналаргина у бўйича ҳисобот тўлдирмайдилар. Бу ҳолда улар ҚҚС тўламайдиган шахслар ҳисобланади.\nШу сабабли ҚҚС бўйича солиқ ҳисоботининг барча, шу жумладан Қўшилган қиймат солиғи ҳисоб-китобига (3-илова, АВ томонидан 21.01.2019 йилда 3126-сон билан рўйхатдан ўтказилган) 3-«Ҳисобга олинадиган қўшилган қиймат солиғи суммаси ҳисоб-китоби» ва 4-«Харид қилинган товарлар (ишлар, хизматлар) бўйича ҳисобварақ-фактуралар (ҳисобварақ-фактура ўрнини босадиган ҳужжатлар) реестри» иловаларининг ҳам бланкаларини тўлдиришингиз зарур.\nАввало «Харид реестри»ни (ҚҚС ҳисоб-китобига 4-илова) тўлдириш лозим. Реестр, ҳисобга олиниши ёки ҳисобга олинмаслигидан қатъи назар, ҚҚС ажратиб кўрсатилган ҳисобварақ-фактуралар бўйича тўлдирилади.\nЭлектр энергияси ва сув олиш чоғида тўланган ҚҚСни Реестрнинг 7-«ҚҚС суммаси» устунида акс эттиринг. Сизда қурилиш ишлари бажарилмаётган ва кейинги устунларда кўрсатилган операциялар амалга оширилмаётган бўлса, Реестрнинг 8–19-устунларига ноль қўйилади.\nАсосий фаолиятингиз ҚҚС бўйича имтиёзга эгалигидан келиб чиқиб, солиқ солинадиган оборот юзага келганда кирувчи ҚҚСни мутаносиб ҳисобга олиш усулидан фойдаланишингиз лозим бўлади. Бу ҳолда ҚҚС ҳисоб-китобига 3-иловани тўлдирмайсиз. У ерда барча сатрлар автоматик равишда тўлдирилади. Электрон ҳисоботда реализация қилиш оборотларининг салмоғи «Товарларни (ишларни, хизматларни) реализация қилиш бўйича оборотлар» шаклида (ҚҚС ҳисоб-китобига 1-илова) автоматик равишда ҳисобланади. Бунда 0204-«ҚҚС солинмайдиган реализация қилиш оборотларининг салмоғи» сатрида сизда январда 100% бўлади. Тегишинча, Реестрнинг 7-устунида акс эттирилган бутун ҚҚСни электрон ҳисобот дастури ҚҚС ҳисоб-китобига 3-илованинг олинган ва ҚҚС солинмайдиган реализация қилиш оборотлари учун фойдаланилган товарлар (ишлар, хизматлар) бўйича ҚҚС суммаси (мутаносиб усулдан фойдаланганда) акс эттириладиган 0504-сатрида кўрсатади. Сўнг 3-илованинг 070-«Ҳисобга олинмайдиган ҚҚС суммаси» сатрида ҳам январда автоматик равишда «Харид реестри» 7-устунидаги бутун ҚҚС суммаси акс этади.\nПрочитано: 276 раз(а)


Президент "Ўзбек тили байрами тўғрисида"ги қонунни имзолади\nМирзиёев имзолаган қонун 10 апрелдан кучга кирди.\nБундан буён ҳар йили 21 октябрь Ўзбек тили байрами сифатида нишонланади. Бу борадаги қонунни президент Шавкат Мирзиёев 10 апрель куни имзолади.\nҚонун 2 та моддадан иборат бўлиб, унинг биринчи моддасида 21 октябрь Ўзбек тили байрами куни этиб белгиланиши, иккинчи моддасида эса қонун расман эълон қилинган кун, яъни 10 апрелдан кучга кириши қайд этилган.\nҚонун Олий Мажлис Қонунчилик палатаси томонидан 2020 йил 23 мартда қабул қилинган, Сенат томонидан 24 март куни маъқулланган.\n1989 йилнинг 21 октябрида «Ўзбекистон Республикасининг давлат тили тўғрисида»ги қонуни қабул қилинган эди. Мазкур қонунда Ўзбекистон Республикасида ягона давлат тили сифатида ўзбек тили тан олиниши белгиланган.\nМазкур қонун 1995 йил 21 декабрда янги таҳрирда қабул қилинган.


Наманганда “меҳрибонлик уйи”га автобус совға қилинди - Халқ сўзи\nНаманганда “меҳрибонлик уйи”га автобус совға қилинди\n12:08 03 Июнь 2019 Жамият\n1-июнь – Халқаро болаларни ҳимоя қилиш куни Намангандаги 26- “Меҳрибонлик уйи” тарбияланувчилари хотирасида узоқ вақт сақланиб қоладиган бўлди. Боиси, вилоят ҳокими Хайрулло Бозоров бу ерга болажонларни байрам билан қутлаш учун арзирли совғалар билан келган эди. “Болаларга беринг дунёни” шиори остида ўтказилган учрашув мулоқот аввалида мамлакатимизда келажагимиз эгалари учун яратилган шарт-шароит, уларнинг соғлом ва билимли бўлиб униб-ўсиши йўлида амалга оширилаётган ишлар хусусида гап борди.\nТадбирда муассаса директорига “Isuzu” автобуси калитини тантанали равишда топширган вилоят раҳбари мазкур транспорт воситаси болажонларнинг яхши кунларига хизмат қилсин, дея тилак билдирди. Бундан ташқари байрам муносабати билан тарбияланувчилар учун ёзги оромгоҳларга йўлланма, спорт анжомлари ҳамда кутубхона учун мингдан ортиқ адабиётлар туҳфа қилинди.\nҚудратилла НАЖМИДДИНОВ, “Халқ сўзи”


Тошкентда қарияларни тунаб, ўлдирган босқинчилар умрбод ва 15 йиллик қамоққа ҳукм қилинди\nТошкент шаҳрида қарияларни тунаган босқинчилар устидан 27 июнь куни ҳукм чиқарилди.\nЎзбекистон Бош прокуратураси матбуот хизматининг билдиришича, Ж. Қосимов ва Н. Уразовалар ишини кўриб чиққан Тошкент шаҳар жиноят ишлари бўйича суди судланувчиларни айбдор деб топган.\nОзодлик ўтган йили Тошкентни ваҳимада ушлаб турган жиноятчилар гуруҳи ҳақида ўз вақтида хабар берган эди.


“ВАҲШИЙ” ФИЛЬМИ ПРЕМЬЕРАСИДАН! КУТИЛМАГАН ФИНАЛ ВА ЖУМБОҚНИНГ КУТИЛМАГАН ЕЧИМИ! 14.05.2016 04:18\nЎзига хос мавзуни ўз ичига олган “Ваҳший” фильмининг премьераси “Алишер Навоий” киносаройида бўлиб ўтди.\nПремьерани “Дизайн” гуруҳи йигитлари кўтаринки руҳда олиб боришди!\nФильм ижодкорлари саҳнага таклиф этилдилар.\nСценарий муаллифлари: Феруза Фаттохова, Саида Вахобова\nРолларда: Асал Шодиева, Мираброр Мирхалилов, Ҳамид Тошпўлатов, Шоҳида Исмоилова, Азиз Раметов, Жамила Ғофурова, Шавкат Комилов ва бошқалар...\nИжодкорлар бошқа фильмлар премьераларидаги каби узундан узоқ таништирувлар, ҳамда мақтовларга тўхталмай, саҳнада ижодкорлар таништирувини қисқароқ ўтказиб, томошабинларни фильмни кўриб, хулоса чиқаришга чорлашди.\nФильм намойиши бошланди. Дастлабки кадрлариданоқ “Ваҳший” фильми мавзу тарафлама бошқа фильмлардан ажралиб туриши яққол сезилди. Фильм севги-муҳаббат, оилавий мавзуни ҳам ўз ичига олган ҳолда, томошабинларга бир жумбоқни ҳавола этди.\nФильм якунида эса, томошабинлар мутлақо кутмаган ҳолда, жумбоқнинг ечими топилди, ҳамда ҳеч ким кутмаган финал томошабинларни ҳайрон қолдирди!\nБевақт вафот этган ота-онаси қасоси ва ноҳақ маҳрум этилган бойлиги, маҳрум бўлган болалиги учун қасос олиш туйғуси юрагини ёндирган қаҳрамон қиз, ҳамда бировларнинг оиласини барбод қилиб, бойлик орттирган ноинсоф отанинг фарзанди, аммо ўз отасидан характер тарафлама бутунлай фарқ қиладиган фарзанд бўлган қаҳрамон йигит тақдири, ҳеч кимни бефарқ қолдирмади!\nБошқаларга фақат ёмонлик истаган, қалбидаги меҳр туйғулари ўлган инсон ҳаёти қандай кечиши мумкин? Дўст хиёнатининг жазоси қандай бўлади? Қаҳр ва меҳр ёнма-ён келганда, инсон қандай йўл тутиши керак? Инсондан тақдир ҳам қасос олиши мумкинми?\nБу саволларнинг барчасига “Ваҳший” фильмини кўриб жавоб олиш мумкин!\n“Ваҳший” фильми ҳозирда катта экранларда намойиш этилмоқда!\nФотолар учун фотограф Мирсаид Зоҳидов ва\nфотограф Ўткир Мирзааҳмедовга ўз миннатдорчилигимизни билдирамиз


“Ўзагросуғурта” кетма-кет учинчи йил Fitch Ratings'да "BB-" рейтингига эга бўлди\nБозор иқтисодиёти ривожланган мамлакатларда суғурта хизмати молия-кредит институтининг стратегик секторларидан бири ҳисобланади. Айнан суғурта туфайли давлат ва унинг фуқароларини, ишлаб чиқариш ва ижтимоий соҳаларни замонавий жамиятда жуда кўп тўқнаш келадиган хавф-хатарлардан ҳимоя қилишлари мумкин.\nМамлакат суғурта бозорининг етакчи иштирокчиларидан бири “Uzinsurance” (“Ўзагросуғурта” АЖ) мазкур йўналишда фаолият самарадорлигини таъминлаш, янги инновацияларни жорий этиш, нафақат маҳаллий, балки халқаро суғурта бозорида ҳам тенг рақобатга кириша олиш ҳамда давлат кафолатисиз хорижий инвестицияларни фаол жалб қилиш имкониятларини кенгайтириш мақсадида таркибий ислоҳотлар амалга оширилмоқда.\nМазкур саъй-ҳаракатларнинг самараси сифатида компания кетма-кет учинчи йил “Фитч” (Fitch) халқаро рейтинг агентлиги томонидан “ВВ–” барқарор рейтингига эга бўлди. Бу ҳақда компаниянинг расмий веб-сайтида маълум қилинди.\n“Fitch” ҳисоботларида, 2020 йил якунида “Ўзагросуғурта” АЖ капитализациялашуви етарли даражада эканлиги Solvency-I формуласи бўйича тўлов қобилияти маржасининг норматив кўрсаткичи 2,07х бўлса, бу кўрсаткич 2019 йил охирида 1,68х ни ташкил этган.\nШунингдек, ҳисоботда компаниянинг ҳаёт суғуртаси билан боғлиқ бўлмаган хизмат турлари андеррайтинги (хатарларни баҳолаши) даромадлилиги кўрсатиб ўтилган бўлиб, жумладан, комбинациялашган коэффициенти 2020 йилда 96 фоизни, 2019 йилга нисбатан (105 фоиз) яхши тарафга ўзгарганлиги қайд этилиб, бунинг асосий сабаби сифатида маъмурий харажатлар қисқартирилгани кўрсатиб ўтилган.\nМазкур нуфузли халқаро агентлик асосан молия соҳасида фаолият олиб бораётган компанияларнинг қимматли қоғозлари, суғурта хизмати сифати ва қамрови, активлари ҳамда депозит портфели, шунингдек, молиявий ҳолатидан келиб чиқиб баҳолайди.\n“Fitch” компаниясининг мутахассислари кўп йиллик тажрибага эга ва капитал бозорларини таҳлил қилишда фойдаланиладиган кўплаб мамлакатларнинг ички иқтисодий механизмлари тўғрисида аниқ билимларга эга. “Фитч”дан олинган таҳлиллар ва прогнозлар анъанавий равишда ишончли ва ошкора ҳисобланади.\nДунёнинг кўплаб инвесторлари “Фитч”нинг кредит рейтингига таяниб иш кўради. Демак, “Ўзагросуғурта” АЖга жаҳон суғурта ва қайта суғурта бозорларида кенг фаолият олиб бориш имконияти яратилган. Шунингдек, Жамият учун маҳаллий экспортёрлар ва Ўзбекистонга сармоя киритмоқчи бўлган инвесторларни суғуртавий ҳимоя орқали қўллаб-қувватлаш имконияти кенгаяди.\nУшбу рейтинг кўрсаткичи олинган мажбуриятларнинг ўз вақтида бажарилиш кафолати, юқори салоҳиятли инвесторлар учун ишончлилик даражасини белгилайди. Бу эса хорижий инвесторлар ва маҳаллий аҳолининг суғурта хизматига ишончини янада мустаҳкамлаш учун муҳим индикатордир.\n“Uzinsurance” Ахборот хизмати Ⓣ\n“Ўзагросуғурта” АЖ Бухородаги табиий офат учун 5,5 млрд сўм тўлади\n“Ўзагросуғурта”: мирзаободлик балиқчининг 138 млн сўмлик зарари қопланди


22 май 2022, Тошкент вақти: 13:09\nБирлашган Араб Амирликларининг Дубай шаҳридаги қамоқхонадан “OzodMikrofon”га мурожаат қилган 48 яшар Бахтиёр Саломов Ўзбекистон консуллигидан ҳуқуқий ёрдам ололмаётганидан шикоят қилди.\nАсли бухоролик Саломов Дубайда 25 йиллик қамоқ жазосини ўтамоқда.\n“Мен Ўзбекистон фуқароси Бахтиёр Саломов, 2006 йилдан бери БААнинг Дубай шаҳри қамоқхонасида ўтирибман. Одам ўлдириш моддаси билан 25 йилга озодликдан маҳрум этилганман. 2013 йилда даъвогарлар томонидан даъвомиз йўқ, деган ҳужжатларни Ўзбекистондаги тегишли органлар тасдиқлаб, БААга МИД орқали жўнатилган.\nБАА қонунлари исломий бўлгани учун одам ўлдириш моддаси даъвогарлар томонидан ҳеч қандай даъвом йўқ, деган ҳужжатлар бўлса, 3 йилдан 7 йилгача қамоқ жазоси деган қонун бор. Бу ҳужжатларим билан ишни қайта кўриш учун судга мурожаат қилишим мумкин. Судга адвокат орқали мурожаат қилиш керак. Менинг эса адвокат олишга шароитим йўқ. Чунки бу ерда адвокат хизмати жуда ҳам қиммат. Яқинларим Ўзбекистондаги тегишли идораларга ҳам мурожаат қилиб чиқишди. У ерда БААдаги консулликка мурожаат қилишсин , деган жавобни айтишди.\nУч йилдан бери шу ҳолат бўйича Дубайдаги Ўзбекистон консуллигига мурожаат қилиб келаман. Ҳеч қандай фойда бўлмаяпти. Улар менинг ишим у ёқда турсин, ҳатто бир ярим йилдан бери қамоқхонага ўз фуқаролари олдига ҳол-аҳвол сўраб ҳам келишмайди. Бошқа давлат консуллари ойига уч марта келиб, ўз фуқароларига моддий ёрдам деб, пул қўйиб кетишади. Майли, менга уларнинг моддий ёрдами ҳам керак эмас, фақат ишимни қайта кўриб чиқиш учун адвокат ёллашга ёрдам беришса бўлди.\nБизнинг консулларимиз қачон телефон қилсак, доим "ҳозир делегация келган, кейинги ой қилинг," дейди. Кейинги ой ҳам шу аҳвол, телефонларимизга жавоб беришмайди. Менинг мурожаатимга охирги марта “сизнинг бу мурожаатингиз билан икки давлат ўртасидаги алоқалар бузилишини хоҳламаймиз”, деб жавоб беришди.\nНаҳотки, менинг бу мурожаатим сиёсий бўлса, икки давлат алоқасига жиддий зарар етказса? Нима қилишни ҳам билмай қолдим. Ўн беш йилдан бери яқинларимни, онамни кўрганим йўқ. Ёшим элликка бориб қолди. Соғлиғим ҳам яхши эмас. Наҳотки, шу бегона давлатларда ўлиб кетсам. Ҳеч кимдан ёрдам кутишга умидим қолмади. Армоним, ўз ватанимга қайтсам, яқинларимни кўрсам.\nМен билан бирга судланган шеригим Шерзод Нукаров ҳам худди мен каби вазиятда. Унинг ҳам консулликка қилган мурожаатлари эътиборсиз қоляпти. Консуллик ўз фуқароларига ҳуқуқий ёрдам беришни умуман истамаяпти!”.


акциядорларнинг умумий йиғилишини чақириш тўғрисида » superphosphate.uz\nsuperphosphate.uz » акциядорларнинг умумий йиғилишини чақириш тўғрисида\nакциядорларнинг умумий йиғилишини чақириш тўғрисида\n“Қўқон суперфосфат заводи” АЖ нинг барча акциядорлари диққатига!\n2019 йил 08 апрель куни соат 1000 да “Қўқон суперфосфат заводи” АЖ акциядорларининг 2018 йил якуни бўйича йиллик умумий йиғилиши бўлиб ўтади.\nМанзил: Қўқон шаҳар Давронбек кўчаси 87-уй, тел: 0373-543-04-39, e-mail: kokandsfz@mail.ru, www.superphosphate.uz\nЖамият акциядорларини (уларни вакилларини) рўйхатга олиш соат 900 дан – 1000 гача амалга оширилади.\nАкциядорлар умумий йиғилишида иштирок этиш учун жамият акциядорларининг реестрини шакллантириш санаси 4 апрель 2019 йил.\nУмумий йиғилиш кун тартибига киритилган масалалар:\nЙиғилиш президиуми аъзолари ва котибни сайлаш;\nАкциядорларнинг йиллик умумий йиғилишининг регламентини тасдиқлаш;\nСаноқ комиссия таркибини сайлаш;\n2018 йил йиллик ҳисоботини тасдиқлаш:\n- Жамият бошқарувининг 2018 йил якуни буйича Бизнес-режа параметрларининг бажарилиши ва 2018 йилдаги жамиятни ривожлантириш стратегиясига эришиш бўйича кўрилган чора-тадбирлар тўғрисидаги ҳисоботи;\n- Жамиятнинг 2018 йил молия-хужалик фаолиятини текшириш натижалари бўйича ташқи аудитор хулосаси;\n- Жамиятнинг 2018 йил якуни молиявий фаолиятини текшириш натижалари бўйича тафтиш комиссияси ҳисоботи;\n- Жамиятнинг бухгалтерия баланси, молиявий натижалар тўғрисидаги ҳисоботлари.\nЖамиятнинг коллегиал ижроия органининг аъзолари билан тузилган шартноманинг муддатини узайтириш, уни қайта тузиш ёки бекор қилиш мумкинлиги ҳақидаги масалалар.\nЖамият кузатув кенгашининг 2018 йил якуни бўйича ҳисоботини тасдиқлаш.\nЖамиятнинг 2018 йил фаолияти якуни бўйича олинган соф фойдани тақсимлаш ва дивиденд миқдорини, уни тўлаш тартибини тасдиқлаш. Кузатув кенгаши ва тафтиш комиссияси аъзоларига тўланадиган хақ миқдорини белгилаш.\nЖамиятнинг 2019 йил учун “Бизнес-режа”сини тасдиқлаш.\nЖамиятни 2019 йилга кузатув кенгаши аъзоларини сайлаш.\nЖамиятни 2019 йилга тафтиш комиссияси аъзоларини сайлаш.\n2019 йил молия-хўжалик фаолиятини текшириш учун жамият аудиторини танлаш ва унга тўланиши лозим бўлган хақ миқдорини белгилаш.\nЖамиятнинг аффилланган шахсларни рўйҳатини тасдиқлаш.\nЖамиятнинг ташкилий тузилмасини тасдиқлаш.\nЭслатма. Умумий йиғилишга акциядорлар шахсини тасдикловчи хужжат билан, акциядорларнинг вакиллари ишончномалар билан келишлари шарт.\nАкциядорларнинг умумий йиғилиши кун тартибига қўйилган масалалар юзасидан маълумотларни “Кукон суперфосфат заводи” АЖ нинг прогнозлаштириш бўлимидан олишлари мумкин. тел: 0373-543-05-49\nШунингдек, жамиятнинг барча умумий йиғилишларини ўтказиш тўғрисида акциядорларга хабарнома юборишда қулайликлар яратилиши мақсадида акциядорлардан ўзларининг шахсни тасдиқловчи хужжатлари ва яшаш манзиллари тўғрисидаги маълумотларни “Қўқон суперфосфат заводи” АЖ га тақдим этишларини сўраймиз.\n“Кукон суперфосфат заводи” АЖ кузатув кенгаши\n"Қўқон суперфосфат заводи" АЖ нинг барча акциядорлари диққатига\nБарча акциядорлар диккатига\n2017 йил якуни дивиденди буйича\n“Қўқон суперфосфат заводи” АЖ нинг барча акциядорлари диққатига! 2018 йил 29 июнь куни соат 10-00 да “Қўқон суперфосфат\n«Қўқон суперфосфат заводи” АЖ акциядорлари диққатига.